**Članak 4.**

Obrazloženje ostvarenja prihoda i primitaka, rashoda i izdataka čini sastavni dio polugodišnjeg izvještaja o izvršenju proračuna.

**OBRAZLOŽENJE OSTVARENJA PRIHODA I PRIMITAKA, RASHODA I IZDATAKA PRORAČUNA GRADA VELIKE GORICE ZA PRVO POLUGODIŠTE 2024. GODINE**

**UVOD**

Zakonom o proračunu („Narodne novine“ broj 144/21) propisana je obveza sastavljanja i podnošenja polugodišnjeg izvještaja o izvršenju proračuna na donošenje predstavničkom tijelu jedinice lokalne i područne (regionalne) samouprave.

Pravilnikom o polugodišnjem i godišnjem izvještaju o izvršenju proračuna i financijskog plana (NN br. 85/23) propisuje se izgled, sadržaj, obveznici primjene, načini i rokovi podnošenja, donošenja i objave polugodišnjeg izvještaja o izvršenju proračuna i financijskog plana.

Polugodišnji izvještaj o izvršenju proračuna sastavlja se za razdoblje od 1.siječnja do 30. lipnja tekuće proračunske godine. Upravno tijelo za financije izrađuje polugodišnji izvještaj o izvršenju proračuna i dostavlja ga gradonačelniku do 15. rujna tekuće godine. Gradonačelnik prijedlog polugodišnjeg izvještaja o izvršenju podnosi predstavničkom tijelu na usvajanje do 30. rujna tekuće godine.

Navedenim propisom utvrđeno je da polugodišnji izvještaj o izvršenju proračuna sadrži:

1. Opći dio

* Sažetak Računa prihoda i rashoda i Računa financiranja
* Račun prihoda i rashoda i
* Račun financiranja

1. Posebni dio

* Izvještaj po organizacijskoj klasifikaciji i
* Izvještaj po programskoj klasifikaciji

1. Obrazloženje općeg dijela
2. Posebne izvještaje

* Izvještaj o korištenju proračunske zalihe
* Izvještaj o zaduživanju na domaćem i stranom tržištu novca i kapitala i
* Izvještaj o danim jamstvima i plaćanjima po protestiranim jamstvima.

Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.

Račun prihoda i rashoda sadrži prikaz prihoda i rashoda prema proračunskim klasifikacijama u izvještajima:

* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja i
* Izvještaj o rashodima prema funkcijskoj klasifikaciji

Račun financiranja sadrži prikaz primitaka i izdataka prema proračunskim klasifikacijama u izvještajima:

* Izvještaj računa financiranja prema ekonomskoj klasifikaciji i
* Izvještaj računa financiranja prema izvorima financiranja

Posebni dio polugodišnjeg izvještaja o izvršenju sadrži dva izvještaja o izvršenju po proračunskim klasifikacijama:

* Izvještaj po organizacijskoj klasifikaciji
* Izvještaj po programskoj klasifikaciji

Izvještaj po organizacijskoj klasifikaciji sadrži prikaz rashoda i izdataka proračuna iskazanih po organizacijskoj klasifikaciji.

Izvještaj po programskoj klasifikaciji sadrži prikaz rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje općeg dijela polugodišnjeg izvještaja o izvršenju proračuna jedinice lokalne i područne (regionalne) samouprave sadrži:

* Obrazloženje ostvarenja prihoda i rashoda, primitaka i izdataka u izvještajnom razdoblju
* Prikaz ostvarenog manjka odnosno viška proračuna jedinice lokalne i područne (regionalne) samouprave u izvještajnom razdoblju.

Izvještaj o korištenju proračunske zalihe sadrži: podatke o donositelju odluke, odnosno rješenja o korištenju proračunske zalihe, namjeni korištenja utvrđenoj odlukom, odnosno rješenjem o korištenju proračunske zalihe; iznosu i datumu isplaćenih sredstava te podatke o primatelju sredstava utvrđenim odlukom, odnosno rješenjem o korištenju proračunske zalihe.

Izvještaj o zaduživanju na domaćem i stranom tržištu novca i kapitala sadrži pregled zaduživanja po dugoročnim kreditima, zajmovima i vrijednosnim papirima koje je ugovorila ili preuzela jedinica lokalne i područne (regionalne) samouprave, ili njezini proračunski korisnici u izvještajnom razdoblju po vrsti instrumenta, valutnoj, kamatnoj i ročnoj strukturi.


Izvještaj o danim jamstvima i plaćanjima po protestiranim jamstvima sadrži pregled danih jamstava (sa podacima o odluci o davanju jamstva, rizičnom broju jamstava, datumu izdavanja jamstva, nazivu korisnika i tražitelja jamstava odnosno dužnika i namjeni kredita, iznosu jamstva, valuti i krajnjoj godini važenja jamstva), te pregled izvršenih plaćanja po protestiranim jamstvima (sa podacima o datumu plaćanja po protestiranom jamstvu, nazivu tražitelja jamstva odnosno dužnika i korisnika jamstva, rizičnom broju jamstava, iznosu plaćene glavnice, kamata, ostalih troškova i naknada i valuti plaćanja).

Sukladno odredbama članka 60. Zakona o proračunu (NN, br. 144/21) te članka 18. Odluke o izvršavanju Proračuna Grada Velike Gorice za 2024. godinu (Službeni glasnik Grada Velike Gorice br. 8/23) preraspodjela proračuna izvršena je u prvoj polovici 2024. godine kroz jednu odluku o preraspodjeli kojom je ukupno preraspodjeljeno sredstava u iznosu od 363.270,00 eur.

U razdoblju od 1.1. do 30.6.2024. ostvareni su ukupni prihodi i primici Proračuna Grada Velike Gorice u iznosu od 44.828.393,18 eur ili 36,77% godišnjeg plana, a ukupni rashodi i izdaci ostvareni su u iznosu od 47.608.834,93 eur ili 39,00% od godišnjeg plana. Iz navedenog proizlazi da je u razdoblju od 1.1. do 30.6.2024. godine ostvaren manjak prihoda i primitaka tekućeg razdoblja u iznosu 2.780.441,75 eur, a koji sa manjkom iz prethodnih godina od 7.012.008,04 eur čini ukupan manjak prihoda i primitaka u iznosu 9.792.449,79 eur.

U tablici ispod je naveden prenesni manjak odnosno višak po proračunskim korisnicima.

**Tablica br.1.**



U tablici broj 2. dan je skraćeni prikaz ostvarenja prihoda/primitaka i rashoda/izdataka Proračuna Grada Velike Gorice za prvo polugodište 2024. godine u odnosu na tekući plan i izvršenje za izvještajno razdoblje prethodne godine.

**Tablica br. 2.**

|  |  |  |  |  |  |  |
| --- | --- | --- | --- | --- | --- | --- |
| **Red. br.** | **OPIS** | **Izvršenje**  **1.-6. 2023.** | **Tekući plan 2024.** | **Izvršenje**  **1.-6. 2024.** | **Ind (5/3\***  **100)** | **Ind (5/4\***  **100)** |
| 1 | 2 | 3 | 4 | 5 | 6 | 7 |
| **A.** | **UKUPNI PRIHODI I PRIMICI** | **40.215.268,19** | **121.912.935,00** | **44.828.393,18** | **111,47%** | **36,77%** |
| 1 | UKUPNI PRIHODI | 40.213.168,19 | 108.490.195,00 | 42.024.478,34 | 104,50% | 38,74% |
|  | Prihodi poslovanja | 40.117.554,53 | 106.513.175,00 | 41.927.279,55 | 104,51% | 39,36% |
| Prihodi od prodaje nefinancijske imovine | 95.613,66 | 1.977.020,00 | 97.198,79 | 101,66% | 4,92% |
| 2 | PRIMICI OD FINANCIJSKE IMOVINE I ZADUŽIVANJA | 2.100,00 | 13.422.740,00 | 2.803.914,84 | 1.335,20% | 20,89% |
| **B.** | **UKUPNI RASHODI I IZDACI** | **41.540.476,93** | **122.076.290,00** | **47.608.834,93** | **114,61%** | **39,00%** |
| 1 | UKUPNI RASHODI | 39.977.023,71 | 118.258.590,00 | 45.851.631,86 | 114.69% | 38,77% |
|  | Rashodi poslovanja | 36.017.989,54 | 76.383.295,00 | 37.307.969,45 | 103,58% | 48,84% |
| Rashodi za nabavu nefinancijske imovine | 3.959.034,17 | 41.875.295,00 | 8.543.662,41 | 215,80% | 20,40% |
| 2 | IZDACI ZA FINANCIJSKU IMOVINU I OTPLATE ZAJMOVA | 1.563.453,22 | 3.817.700,00 | 1.757.203,07 | 112,39% | 46,03% |
|  | **REZULTAT razdoblja** | **-1.325.208,74** |  | **-2.780.441,75** |  |  |
| **MANJAK IZ PRETHODINH GODINA** | **-6.639.602,60** | 163.355,00 | **-7.012.008,04** |  |  |
| **UKUPAN MANJAK** | **-7.964.811,34** | 0,00 | **-9.792.449,79** |  |  |

**A. PRIHODI I PRIMICI**

U tablici broj 3. dan je pregled ostvarenih prihoda i primitaka Proračuna Grada Velike Gorice za razdoblje od 1.1. do 30.6.2024. u odnosu na godišnji plan i izvršenje za izvještajno razdoblje prethodne godine.

**Tablica br. 3.**

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **OPIS** | **Izvršenje**  **1.-6.2023.** | **Tekući plan 2024.** | **Izvršenje**  **1.-6. 2024.** | **Indeks (5/3\*100)** | **Indeks (5/4\*100)** |
| 1 | 2 | 3 | 4 | 5 | 6 | 7 |
| **1** | **PRIHODI POSLOVANJA** | **40.117.554,53** | **106.513.175,00** | **41.927.279,55** | **104,51%** | **39,36%** |
|  | Prihodi od poreza | 17.811.159,32 | 47.585.110,00 | 20.219.556,36 | 113,52% | 42,49% |
| Pomoći iz inozemstva i od subjekata unutar općeg proračuna | 14.583.449,21 | 34.634.605,00 | 13.242.624,85 | 90,81% | 38,24% |
| Prihodi od imovine | 981.774,42 | 3.868.845,00 | 1.046.740,18 | 106,58% | 27,06% |
| Prihodi od upravnih i administrativnih pristojbi, pristojbi po posebnim propisima i naknada | 6.206.470,12 | 19.392.180,00 | 6.937.081,63 | 111,78% | 35,77% |
| Prihodi od prodaje proizvoda i robe te pruženih usluga i prihodi od donacija | 516.961,11 | 940.075,00 | 428.836,32 | 82,95% | 45,62% |
| Kazne, upravne mjere i ostali prihodi | 17.740,35 | 92.360,00 | 52.440,21 | 296,11% | 56,78% |
| **2** | **PRIHODI OD PRODAJE NEFINANCIJSKE IMOVINE** | **95.613,33** | **1.977.020,00** | **97.198,79** | **101,66%** | **4,92%** |
|  | Prihodi od prodaje neproizvedene dugotrajne imovine | 26.866,76 | 1.761.300,00 | 43.951,00 | 163,59% | 2,50% |
| Prihodi od prodaje proizvedene dugotrajne imovine | 68.746,90 | 215.720,00 | 53.247,79 | 77,45% | 24,68% |
| **3** | **PRIMICI OD FINANCIJSKE IMOVINE I ZADUŽIVANJA** | **2.100,00** | **13.422.740,00** | **2.803.914,84** | **1.335,20%** | **20,89%** |
|  | Primljeni povrati glavnica danih zajmova i depozita | 2.100,00 | 0,00 | 53.451,84 | 2.543,90% |  |
| Primici od zaduživanja |  | 13.422.740,00 | 2.750.493,00 |  | 20,49% |
| **UKUPNO PRIHODI I PRIMICI** | | **40.215.268,19** | **121.912.935,00** | **44.828.393,18** | **111,47%** | **36,77%** |

Najveći dio prihoda proračun ostvaruje od prihoda iz poreza i pomoći iz inozemstva i od subjekata unutar općeg proračuna, što je i vidljivo iz gornjeg grafikona.

U iznosu od 44.828.393,18 eur realizirani su:

* prihodi i primici Grada Velike Gorice u visini od 32.793.258,78 eur.
* prihodi proračunskih korisnika u visini od 12.035.134,40 eur.

U nastavku se daje obrazloženje realizacije prihoda i primitaka iskazanih u Općem dijelu godišnjeg izvršenja proračuna - Računu prihoda i rashoda i Računu financiranja.

## Prihodi poslovanja

***Prihodi poslovanja*** realizirani su u iznosu 41.927.279,55 eur ili 39,36% u odnosu na plan, a u odnosu na izvršenje za izvještajno razdoblje prethodne godine veći su za 4,51%.

Prihode poslovanja čine :

* + prihodi od poreza,
  + pomoći iz inozemstva i od subjekata unutar općeg proračuna,
  + prihodi od imovine,
  + prihodi od upravnih i administrativnih pristojbi, pristojbi po posebnim propisima i naknadama,
  + prihodi od prodaje proizvoda i robe te pruženih usluga i prihodi od donacija,
  + kazne, upravne mjere i ostali prihodi.

#### Prihodi od poreza

Prihodi od poreza realizirani su u visini od 20.219.556,36 ili 42,49% godišnjeg plana.

Od ukupnih prihoda od poreza ostvareni su :

* *porez i prirez na dohodak* u iznosu 19.161.159,01 eur
* *porezi na imovinu* u iznosu 1.054.346,96 eur
* *porezi na robu i usluge* u iznosu 4.050,39 eur

U odnosu na isto razdoblje prethodne godine porezni prihodi bilježe veće ostvarenje za 2,4 mil eur ili 13,5%. Porezni prihodi bilježe rast u odnosu na prethodno razdoblje u svim vrstama prihoda koji pripadaju ovoj skupini usprkos značajnom iznosa povrata poreza i prireza na dohodak po godišnjoj prijavi koji iznosi 4.579.694,03 eur.

Prema podacima FINE Grad Velika Gorica bilježi rast broja zaposlenih , a što je s jedne strane rezultat izgradnje novih poslovnih objekata, a s druge strane rezultat doseljavanja u Grad VG u koji su izgradnjom novih stambenih objekata i druge infrastrukture stvoreni preduvjeti za kvalitetan život.

**Pomoći iz inozemstva i od subjekata unutar općeg proračuna**

Prihodi od pomoći iz inozemstva i od subjekata unutar općeg proračuna realizirani su u iznosu od 13.242.624,85 eur ili 38,24% godišnjeg plana.

Prihodi od Pomoći iz inozemstva i od subjekata unutar općeg proračuna ostvareni su od:

* *pomoći od međunarodnih organizacija te institucija i tijela EU*
* *pomoći proračunu iz drugih proračuna*
* *pomoći od izvanproračunskih korisnika*
* *pomoći izravnanja za decentralizirane funkcije*
* *pomoći proračunskim korisnicima iz proračuna koji im nije nadležan*
* *pomoći temeljem prijenosa EU sredstava.*

*Pomoći od međunarodnih organizacija te institucija i tijela EU* ostvarene su u iznosu od 40.456,91 eur. Uplaćena sredstva se odnose na refundaciju troškova za EU projekt proračunskog korisnika VE-GO-RA.

*Pomoći proračunu iz drugih proračuna* ostvarene su u iznosu 923 tis. eura.

Iz državnog proračuna uplaćene su tekuće pomoći za fiskalnu održivost dječjih vrtića u iznosu od 303.570,00 eura.

Na ime kapitalnih pomoći iz državnog proračuna nadležni proračun ostvario je sredstva u iznosu od 96.344,07 eur koja su doznačena prema Ugovoru o dodjeli bespovratnih sredstava za projekte Izgradnja interpretacijskog centra, Poduzetničkog inkubatora i Poboljšanja biciklističke infrastrukture.

Kapitalne pomoći od županije doznačene su za obnovu Starog grada Lukavec nakon potresa, te za izgradnju nove područne škole u Dubrancu koja je oštećena u potresu.

Iz gradskih i općinskih proračuna ostvareno je pomoći u iznosu od 106.800,67 eur koje su doznačene od strane Grada Zagreba, Općine Orle i Pisarovina za sufinanciranje predškolskog programa djece u gradskim vrtićima.

*Pomoći od izvanproračunskih korisnika* ostvareni su kod nadležnog proračuna od Županijske uprave za ceste na ime naknade za uporabu javnih cesta ostvarene pri registraciji vozila u iznosu od 697.139,15eur te 9.996,55 na ime prihoda od godišnje naknade – ostatak; te od Fonda za zaštitu okoliša i energetsku učinkovitost u iznosu od 42.928,10 eur za odlagalište otpada Mraclinsku Dubravu.

Prihodi od *pomoći izravnanja za decentralizirane funkcije* ostvareni su u iznosu od 422 tisuće eura. Prihodi se u cijelosti odnose na tekuće pomoći izravnanja za decentralizirane funkcije školstva (341 tis eur) i vatrogastva (81 tis eur).

Prihodi od *pomoći proračunskim korisnicima iz proračuna koji im nije nadležan* ostvareni su u iznosu od 10,3 mil eura. Najveći dio sredstava se odnosi na prihode osnovnih škola ostvarenih iz državnog proračuna na ime podmirenih rashoda zaposlenika škola u iznosu od 9.358.341,65 eur, a ostatak od 994.893,26 eur ostvarile su:

- osnovne škole za isplatu troškova po sudskim presudama djelatnika škola, a vezane uz obračun i isplatu razlike plaće za 2016. i 2017. godinu te manjim dijelom za redovna mentorstva djelatnika,

-osnovne škole za provedbu projekta prehrane učenika u osnovnim školama u II. polugodištu školske godine 2023./2024. kojima je doznačeno od strane države za tu namjenu ukupno 675.736,58 eur,

-osnovne škole za provedbu projekta opskrbe školskih ustanova zalihama menstrualnih higijenskih potrepština kojima je doznačeno 11.953,78 eur,

-osnovne škole na ime doznake za prijevoze i stručna vijeća na natjecanjima te za provođenje aktivnosti nabave nastavnog materijala i opreme,

-ustanove u kulturi i dječji vrtići za financiranje aktivnosti i projekata u proračunu ostvarile su iznos od 162.595,59 eur.

Sredstva *Pomoći temeljem prijenosa EU sredstava* iznose 753 tisuća eura.

Sredstva su ostvarena kod nadležnog proračuna u iznosu od 727.633,51 eur koja su povučena za provedbu projekata: VG Solarni Grad, izgradnja Muzejskog depoa, Poboljšanje biciklističke infrastrukture te projekt Izgradnja košarkaškog igrališta Pleso.

U okviru ove skupine osnovne škole ostvarile su prihode u iznosu od 19.848,20 eur za provedbu projekta Školske shema voća, povrća i mliječnih proizvoda, dio koji se odnosi na refundaciju EU sredstava**.**

**Prihodi od imovine**

Prihodi od imovine realizirani su u iznosu 1.046.740,18 eur ili 27,06% od godišnjeg plana.

Prihode od imovine čine:

* *prihodi od financijske imovine* (36.461,77 eur),
* *prihodi od nefinancijske imovine* (1.010.278,41 eur).

Najveći udio u prihodima od imovine ostvaren je od:

* opći prihodi i primici (955 tis eur),
* naknade za zadržavanje nezakonito izgrađenih građevina (28 tis eur),
* zakupa poljoprivrednog zemljišta (9 tis eur),

#### Prihodi od upravnih i administrativnih pristojbi, pristojbi po posebnim propisima

#### i naknada

Prihodi od upravnih i administrativnih pristojbi, pristojbi po posebnim propisima i naknadama realizirani su u visini od 6.937.081,63 eur ili 35,77% od godišnjeg plana.

Prihodi od *upravnih i administrativnih pristojbi* ostvareni su u iznosu od 85.440,47 eur, a najvećim dijelom se odnose na gradske pristojbe u iznosu od 58 tis eur, prihode od prodaje državnih biljega u iznosu od 5 tis eur, prihode od turističke pristojbe u iznosu od 7 tis eur te naknade za taksi dozvole u iznosu od 14 tis eur.

*Prihodi po posebnim propisima* ostvareni su u iznosu od 1.391.717,95 eur. Većim dijelom ove prihode čine prihodi koje proračunski korisnici ostvare od sufinanciranja cijene usluga i isti su realizirani u iznosu od 1,2 mil eur. Ostali prihodi s najvećim udjelom u ostvarenju su prihodi za izdavanje uporabnih dozvola (11 tis eur), doprinos za šume (106 tis eur), vodni doprinos (7 tis eur).

Prihodi od *komunalnog doprinosa i naknada* realizirani su u visini od 5.459.923,21 eur. Prihodi od komunalnog doprinosa iznose 1,7 mil eur i bilježe rast u odnosu na prethodno razdoblje sukladno izdanim rješenjima o gradnji za 47,6% .

Prihod od komunalne naknade iznosi 3,7 mil eur i veći je u odnosu na prethodno razdoblje za 15% zbog povećanja broja obveznika te provođenja bolje naplate postojećih potraživanja.

### Prihodi od prodaje proizvoda i robe te pruženih usluga i prihodi od donacija

### Prihode od prodaje proizvoda i robe te pruženih usluga i prihodi od donacija su realizirani u iznosu 428.836,32 eur ili 45,62% od godišnjeg plana.

Najveći dio *prihoda od prodaje proizvoda i robe te pruženih usluga* ostvaren je od usluga koje na tržištu obavljaju proračunski korisnici u iznosu 322 tis eur (prodaja publikacija i knjiga, pripreme obroka, najam dvorana, korištenje bazena i slično) te od naknade za uređenje voda (82 tis eur).

*Donacije od pravnih i fizičkih osoba* izvan općeg proračuna ostvarene su u iznosu 21 tis eura i ostvarena sukao prihod od ošasne imovine, odnosno temeljem rješenja o nasljeđivanju.

### Kazne, upravne mjere i ostali prihodi

Prihodi od novčanih kazni, upravnih mjera i ostalih prihoda realizirani su u iznosu od 52.440,21 eur. Izvršenje u okviru ovih prihoda najvećim se dijelom odnosi na kazne komunalnih redara te povrate nerealiziranih sredstava natječaja.

***Prihodi od prodaje nefinancijske imovine***

**Prihodi od prodaje nefinancijske imovine** realizirani su u iznosu od 97.198,79 eur, od čega su *prihodi od prodaje neproizvedene dugotrajne imovine* (zemljište) realizirani u iznosu od 43.951,00 eur ili 2,50% od plana, a *prihodi od prodaje proizvedene dugotrajne imovine* (prodaja stanova na kojima postoji stanarsko pravo, prodaje stanova u vlasništvu Grada)u iznosu 53.247,79 eur ili 24,68% od godišnjeg plana.

***Primici od financijske imovine i zaduživanja***

U okviru **primitaka od financijske imovine i zaduživanja** evidentirana su sredstva u visini 2.803.914,84 eur od kojih se 53 tisuće eur odnose na povrat zajmova danih obrtnicima; a 2,7 mil eur na povlačenje kreditnih sredstava od HBOR-a vezano uz projekt Modernizacija javne rasvjete.

# B. RASHODI I IZDACI

U tablici broj 4. dan je prikaz izvršenih rashoda i izdataka Proračuna Grada Velike Gorice za razdoblje od 1.1. do 30.6.2024. u odnosu na tekući plan i izvršenje za izvještajno razdoblje prethodne godine.

**Tablica br. 4.**

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **OPIS** | **Izvršenje 1.-6.2023.** | **Tekući plan 2024.** | **Izvršenje 1.-6.2024.** | **Indeks (5/3\*100)** | **Indeks (5/4\*100)** |
|
| 1 | 2 | 3 | 4 | 5 | 6 | 7 |
| **1.** | **RASHODI POSLOVANJA** | **36.017.989,54** | **76.383.295,00** | **37.307.969,45** | **103,58%** | **48,84%** |
|  | Rashodi za zaposlene | 14.978.127,93 | 35.703.340,00 | 18.860.101,88 | 125,92% | 52,82% |
| Materijalni rashodi | 18.261.384,99 | 31.311.600,00 | 15.071.204,93 | 82,53% | 48,13% |
| Financijski rashodi | 114.352,75 | 446.795,00 | 231.182,98 | 202,17% | 51,74% |
| Subvencije | 425.353,62 | 1.714.420,00 | 646.342,94 | 151,95% | 37,70% |
| Pomoći dane u inozemstvo i unutar općeg proračuna | 70.679,32 | 274.735,00 | 81.839,29 | 115,79% | 29,79% |
| Naknade građanima i kućanstvima na temelju osiguranja i druge naknade | 612.866,04 | 2.466.035,00 | 654.749,38 | 106,83% | 26,55% |
| Ostali rashodi | 1.555.224,89 | 4.466.370,00 | 1.762.548,05 | 113,33% | 39,46% |
| **2.** | **RASHODI ZA NABAVU NEFINANCIJSKE IMOVINE** | **3.959.034,17** | **41.875.295,00** | **8.543.662,41** | **215,80%** | **20,40%** |
|  | Rashodi za nabavu neproizvedene dugotrajne imovine | 40.657,87 | 563.710,00 | 259.637,80 | 638,59% | 46,03% |
| Rashodi za nabavu proizvedene dugotrajne imovine | 3.046.645,30 | 34.994.085,00 | 3.549.991,07 | 116,52% | 10,14% |
| Rashodi za dodatna ulaganja na nefinancijskoj imovini | 871.731,00 | 6.317.500,00 | 4.734.033,51 | 543,06% | 74,94% |
| **3.** | **IZDACI ZA FINANCIJSKU IMOVINU I OTPLATE ZAJMOVA** | **1.563.453,22** | **3.817.700,00** | **1.757.203,07** | **112,39%** | **46,03%** |
|  | Izdaci za otplatu glavnice primljenih kredita i zajmova | 1.563.453,22 | 3.817.700,00 | 1.757.203,07 | 112,39% | 46,03% |
| **UKUPNO RASHODI I IZDACI** | | **41.540.476,93** | **122.076.290,00** | **47.608.834,93** | **114,61%** | **39,00%** |

Iz navedene tablice vidljivo je da su u prvoj polovici 2024. godine ostvareni rashodi i izdaci u visini 47.608.834,93 eur ili 39,00% godišnjeg plana.

U iznosu od 47.608.834,93 eur realizirani su:

* rashodi i izdaci Grada Velike Gorice u visini od 25.458.283,54 eur ili 32,64% godišnjeg plana (udio 53,47% ukupnih rashoda i izdataka proračuna) i
* rashodi proračunskih korisnika u visini 22.150.551,39 eur ili 50,26% godišnjeg plana (udio 46,53% ukupnih rashoda i izdataka proračuna), pri čemu rashodi financirani iz gradskog proračuna (izvor opći prihodi i primici) iznose 10.424.686,17 eur, a rashodi financirani iz ostalih izvora 11.725.865,22 eur.

Iz grafičkog prikaza je vidljivo da se najveći udio proračuna troši na rashode za zaposlene i materijalne rashode.

U nastavku se daje obrazloženje realizacije rashoda i izdataka iskazanih u Općem dijelu Polugodišnjeg izvršenja proračuna - Računu prihoda i rashoda i Računu financiranja.

***Rashodi poslovanja***

***Rashodi poslovanja*** realizirani su u iznosu 37.307.969,45 eur ili 48,84% u odnosu na plan, a u odnosu na izvršenje za izvještajno razdoblje prethodne godine veći su za 3,58%.

Rashode poslovanja čine:

* + *rashodi za zaposlene*
  + *materijalni rashodi*
  + *financijski rashodi*
  + *subvencije*
  + *pomoći dane u inozemstvo i unutar općeg proračuna*
  + *naknade građanima i kućanstvima na temelju osiguranja i druge naknade*
  + *ostali rashodi*

**Rashodi za zaposlene**

Rashodi za zaposlene realizirani su u iznosu od 18.860.101,88 eur ili 52,82% od godišnjeg plana.

Rashodi za zaposlene obuhvaćaju plaće, doprinose na plaće i ostale rashode za zaposlene djelatnika gradske uprave i proračunskih korisnika, te rashode za zaposlene koji se odnose na učitelje i pomoćnike u nastavi u osnovnim školama, koji provode programe širih javnih potreba u osnovnom školstvu (program produženog boravka, rad s učenicima s teškoćama).

U odnosu na isto izvještajno razdoblje ovi su rashodi veći za 25,92 %, a najvećim dijelom rast je zabilježen prema dogovorenim uvjetima iz kolektivnih ugovora za službenike i namještenike po pojedinim djelatnostima.

Rashodi za zaposlene za djelatnike Gradske uprave izvršeni su u iznosu od 1.683.487,57 eur ili 45,09% od plana.

Za proračunske korisnike, koji većim dijelom primaju plaću iz Proračuna Grada Velike Gorice, rashodi za zaposlene izvršeni su u iznosu od 8.027.500,96 eur ili 53,23% od plana i odnose se na djelatnike dječjih vrtića, ustanova kulture, Javne vatrogasne postrojbe, Razvojne agencije Grada Velike Gorice, Centra za djecu i mlade, Ustanove za upravljanje športsko rekreacijskim centrom i na plaće djelatnika u produženom boravku te pomoćnike u nastavi osnovnih škola. Rashodi za zaposlene u osnovnim školama koji primaju plaću od Ministarstva znanosti i obrazovanja, izvršeni su u iznosu 9.149.113,35 eur ili 54,18% od plana.

*Plaće(Bruto)* ostvarene su u ukupnom iznosu od 15.484.921,26 eur, *doprinosi na plaće* u iznosu 2.467.316,33 eur i *ostali rashodi za zaposlene* (otpremnine, jubilarne nagrade i druge naknade po kolektivnom ugovoru) u iznosu od 907.864,29 eur .

**Materijalni rashodi**

Materijalni rashodi izvršeni su u iznosu od 15.071.204,93 eur ili 48,13% od planiranog iznosa, a odnose se na rashode za redovno poslovanje i rashode za izvršavanje programskih aktivnosti Gradske uprave i proračunskih korisnika.

Materijalne rashode čine:

* naknade troškova zaposlenima
* rashodi za materijal i energiju
* rashodi za usluge
* naknade troškova osobama izvan radnog odnosa
* ostali nespomenuti rashodi poslovanja

*Naknade troškova zaposlenima* ostvarene su u iznosu od 753.047,78 eur. Od toga je za službena putovanja utrošeno 105.706,13 eur - rashodi ostvareni u većem iznosu u odnosu na isto razdoblje prethodne godine, za naknade za prijevoz 497.467,56 eur i za stručno usavršavanje djelatnika 27.102,98 eur, dok su ostale naknade troškova zaposlenima 122.771,11 eur.

*Rashodi za materijal i energiju* izvršeni su u iznosu od 2.678.750,64 eur. Poseban utjecaj u pdnosu na plan ima provođenje projekta sufinanciranja prehrane za sve učenike u osnovnim školama od strane države. Razlog je dijelom i povećanje cijena namirnica.

*Rashodi za usluge* izvršeni su u iznosu 11.091.121,65 eur, a odnose se na:

* usluge telefona, pošte i prijevoza 3,7 mil eur (najveći dio za usluge javnog prijevoza prema ZET d.o.o. ),
* usluge tekućeg i investicijskog održavanja u iznosu od 5 mil eur (u ovom razdoblju bilježe manje ostvarenje u odnosu na isto razdoblje prethodne godine, a odnose se na redovno i pojačano održavanje građevinskih objekata i opreme u posjedu svih proračunskih korisnika i jedinica mjesne samouprave, čišćenje javnih prometnica i javnih zelenih površina, održavanje javne rasvjete. Na nižu realizaciju ovih rashoda u usporedbi s prethodnim razdobljem utjecalo je posebno redovno i pojačano održavanje nerazvrstanih cesta i sanacija cesta koja je u prethodnom razdoblju financirana bespovratnim sredstvima ostvarenih od Fonda solidarnosti Europske unije,
* zakupnine i najamnine 306 tis eur,
* komunalne usluge 205 tis eur,
* ostale usluge vezano za redovno poslovanje i izvršavanje programskih aktivnosti u iznosu od 881 tis eur (najveći dio za usluge Porezne uprave za naplatu poreza na dohodak i gradskih poreza- 191 tis eur, GSG d.o.o. za usluge naplate komunalne naknade – 232 tis eur, spomeničke rente, naknade za uređenje voda- 79 tis eur, a ostatak od 379 tis eur se odnosi na usluge naplate spomeničke rente, grafičarske i tiskarske usluge, film i izradu fotografija, usluge pri registraciji prijevoznih sredstava, usluge čišćenja i pranja, usluge čuvanja imovine i osoba),
* rashodi za usluge promidžbe i informiranja izvršeni u iznosu 213 tis eur,
* računalne usluge u iznosu 173 tis eur,
* zdravstvene i veterinarske usluge utrošeno je 89 tis eur.

*Naknade troškova osobama izvan radnog odnosa* izvršeni su u iznosu od 1.096,00 eur i odnose se na troškove dnevnica za službeni put u zemlji koji su ostvareni u okviru aktivnosti Rad vijeća srpske nacionalne manjine.

*Ostali nespomenuti rashodi poslovanja* izvršeni su u iznosu od 547.188,86 eur. Najveći dio ovih rashoda odnosi se na premije osiguranja 126 tis eur, naknade za rad predstavničkih tijela i izvršnih tijela, povjerenstava i sl. u iznosu od 140 tis eur, pristojbe i naknade 41 tis eur, troškove reprezentacije 77 tis eur, članarine 20 tis eur, troškovi sudskih postupaka 6 tis eur te ostale nespomenute rashode u iznosu od 133 tis eur koji se većim dijelom odnose na rashode Grada kao rashodi protokola te rashodi za obavljanje tehničkih pregleda zgrada.

**Financijski rashodi**

Financijski rashodi izvršeni su u iznosu od 231.182,98 eur ili 51,74% od planiranog iznosa.

Rashodi za *kamate za primljene kredite i zajmove* u iznosu od 205.115,90 eur čine redovne kamate kredita u otplati, interkalarne kamate kredita koji je u povlačenju te kamate za kratkoročni kredit, a o*stale financijske rashode* u iznosu od 26.067,08 eur najvećim dijelom čine rashodi bankarskih usluga i usluga platnog prometa, zatezne kamate iz poslovnih odnosa, te kod osnovnih škola kao zatezne kamate za poreze i doprinose koje su isplaćivane prilikom obračuna i isplate plaće zaposlenicima škola prema sudskim presudama.

**Subvencije**

Subvencije su izvršene u iznosu od 646.342,94 eur ili 37,70% od planiranog iznosa, a odnose se na sufinanciranje programa predškolskog odgoja za djecu u privatnim dječjim vrtićima.

**Pomoći dane u inozemstvo i unutar općeg proračuna**

Pomoći dane u inozemstvo i unutar općeg proračuna izvršene su u iznosu od 81.839,29 eur ili 29,79% od planiranog iznosa.

*Tekuće pomoći inozemnim vladama* su izvršene u iznosu od 10.611,11 eur od čega se 9 tis eura odnosi na projekt osnovne škole N. Hribara, a tisuću eura je proslijeđeno partneru u Norveškoj za projekt VG Solarni grad.

*Tekuće pomoći proračunskim korisnicima drugih proračuna* izvršene su u iznosu 71 tis eur, a najvećim dijelom odnose se na sredstva isplaćena ustanovama za programe javnih potreba u socijalnoj skrbi i zdravstvu Grada V. Gorice (Centar za odgoj i obrazovanje VG, Zavod za hitnu medicinu Zagrebačke županije, Dom zdravlja Zagrebačke županije), na sredstva za aktivnosti Zavoda za znanstveni i istraživački rad HAZU-a, te sredstva za sufinanciranje programa predškolskog odgoja za djecu koja pohađaju vrtiće Grada Zagreba.

**Naknade građanima i kućanstvima na temelju osiguranja i druge naknade**

*Ostale naknade građanima i kućanstvima iz proračuna* izvršene su u ukupnom iznosu od 654.749,38 eur ili 26,55% od godišnjeg plana.

Naknade građanima i kućanstvima u novcu izvršene su u iznosu 543.083,52 eur, a najvećim dijelom odnose se na naknade koje se isplaćuju za novorođenu djecu, uskrsnice umirovljenicima, stipendije (učeničke, studentske, za deficitarna zanimanja) ,te subvencioniranje građanima dijela troška prijevoza pitke vodi i odvoza fekalne kanalizacije. Preostali dio sredstava odnosi se na programe sadržane u Programu javnih potreba u socijalnoj skrbi i zdravstvu koje provode nositelji: Centar za socijalnu skrb, Centar za odgoj i obrazovanje VG, Gradsko društvo Crvenog križa VG, Udruge koje se bave socijalno-humanitarnom djelatnošću te Upravni odjel za društvene djelatnosti. Ovim sredstvima subvencioniraju se i troškovi hrane za pse pomagače, troškovi grobnog mjesta umrlih HRVI-a iz Domovinskog rata i umrlih hrvatskih branitelja iz Domovinskog rata, te dodjeljuje pomoć djeci poginulih branitelja i pomoć obiteljima s više djece.

Naknade građanima i kućanstvima u naravi izvršene su u iznosu 111.665,86 eur, a odnose se na sredstva utrošena za programe Crvenog križa, troškove prijevoza invalidnih osoba, te troškove stanovanja za samce ili obitelji koje se nalaze u nepovoljnoj socio-ekonomskoj i zdravstvenoj situaciji.

**Ostali rashodi**

Ostali rashodi izvršeni su u iznosu od 1.762.548,05 eur ili 39,46% od godišnjeg plana.

*Tekuće donacije* iznose 1.648.280,59 eur, a izvršene su za potrebe programa javnih potreba u kulturi, javnih potreba u sportu i tehničkoj kulturi, za Vatrogasnu zajednicu Grada Velike Gorice, rashode za zdravstvene programe i programe u socijalnoj skrbi, za programe odgoja i obrazovanja, sredstva za provođenje aktivnosti zaštite okoliša, programe vjerskih zajednica, sredstva za političke stranke i drugo.

*Kapitalne pomoći* doznačene su trgovačkim društvima u vlasništvu Grada i iznose 111.447,10 eur. Trgovačkom društvu VG Komunalac d.o.o. za nabavu kosilice sa sakupljačem trave, a VG Vodooprskbi d.o.o. za financiranje troškova sanacije prometnica za potrebe EU projekta VG aglomeracija i gradnje komunalnih vodnih građevina javne vodoopskrbe i odvodnje.

***Rashodi za nabavu nefinancijske imovine***

***Rashodi za nabavu nefinancijske imovine*** izvršeni su u iznosu od 8.543.662,41 eur što je 20,40% od godišnjeg plana.

Rashode za nabavu nefinancijske imovine čine:

* *Rashodi za nabavu neproizvedene dugotrajne imovine*
* *Rashodi za nabavu proizvedene dugotrajne imovine*
* *Rashodi za dodatna ulaganja na nefinancijskoj imovini*

**Rashodi za nabavu neproizvedene dugotrajne imovine**

Rashodi za nabavu neproizvedene dugotrajne imovineizvršeni su u iznosu od 259.637,80 eura i odnose se na rashode za otkup *zemljišta.*

**Rashodi za nabavu proizvedene dugotrajne imovine**

Za rashode za nabavu proizvedene dugotrajne imovine utrošeno je 3.549.991,07eur ili 10,14% od godišnjeg plana.

Rashodi za *građevinske objekte* realizirani su u iznosu 3.117.067,92 eur. Ostvarena je realizacija veća u odnosu na isto razdoblje prethodne godine zbog većih ulaganja u kapitalne projekte Izgradnja novog bjekta PŠ u Dubrancu, izgradnja novog mosta u Čičkoj Poljani, te obnovu i izgradnju cesta.

Rashodi za *postrojenja i opremu* izvršeni su u iznosu od 377.455,62 eur. Od toga, na uredski namještaj i opremu odnosi se 149 tis eur, komunikacijsku opremu 24 tis eur, opremu za održavanje i zaštitu 37 tis eur, za instrumente, uređaje i strojeve tisuću eur, za sportsku i glazbenu opremu 7 tis eur, te uređaje, strojeve i opremu za ostale namjene 157 tis eur.

Rashodi za *knjige, umjetnička djela i ostale izložbene vrijednosti* izvršeni su u iznosu od 52.083,10 eur. Sredstva se odnose na knjige za potrebe školskih knjižnica, te knjiga za potrebe Gradske knjižnice.

**Rashodi za dodatna ulaganja na nefinancijskoj imovini**

Rashodi za dodatna ulaganja na nefinancijskoj imovini izvršeni su u iznosu od 4.734.033,51 eur, što je 74,94% u odnosu na plan.

Ulaganja su najvećim dijelom izvršena na građevinskim objektima kao sanacija prometnica u procesu aglomeracije, zatim dodatna ulaganja u modernizaciju javne rasvjete te rekonstrukcija Upravne zgrade Šetalište F. L.

***Izdaci za financijsku imovinu i otplate zajmova***

***Izdaci za financijsku imovinu i otplate zajmova*** iznose 1.757.203,07 eur i odnose se na otplatu glavnice dugoročnih kreditnih zaduženja, a koji su korišteni za financiranje kapitalnih projekata i koja su u otplati kroz sedmogodišnje razdoblje

* izgradnju dječjeg vrtića u V. Gorici, gradskog bazena, oproštajne građevine groblja Kušanec (OTP banka d.d.)
* izgradnju gradskog groblja, gradskog bazena, objekta stara općina, Spomen doma 153. brigade, rasvjete na gradskom stadionu te energetska obnova DV Ciciban (Erste&Steiermarkische bank d.d.)
* energetsku obnovu osnovnih škola Vukovina i Nikola Hribar (Erste&Steiermarkische bank d.d.),
* za kapitalne projekte- gradsko groblje, ulica A.K.Miošića, prometna infrastruktura, parkiralište u Pucekovićevoj ulici, pump track staza, gradski bazen, dječji vrtić Selnica s prostorima društvene namjene, objekt- Stara općina, dodatna ulaganja D.D. Mala Buna, tehnička zaštita javnih površina- video nadzor (Erste&Steiermarkische bank d.d.),
* za kapitalne projekta - nadogradnja dječjeg vrtića Žirek-Koprivnička ulica, uređenje prometne infrastrukture (Aglomeracija-saniranje prometnica) (HPB banka),

te kratkoročnog zajma iz državnog proračuna zbog namirenja nedostajućih sredstava potrebnih za povrat poreza i prireza izvršenog u 2022. godini, te zajma iz državnog proračuna za sanaciju šteta od potresa (izdatak u iznosu od 61.749,85 eur izvršen je kao otplata glavnice primljenog beskamatnog zajma od državnog proračuna za sanaciju štete od potresa u 2021. godini).

Stanje novčanih sredstava predstavlja stanje novca i Grada i proračunskih korisnika jer se poslovanje odvija preko jedinstvenog žiro računa riznice i ono na početku razdoblja iznosi 1.087.574,09 eura, a na kraju izvještajnog razdoblja iznosi 40.631,55 eura.

**C. DODATAK - OBRAZLOŽENJE POSEBNOG DIJELA**

U nastavku kao dopunu podataka dajemo obrazloženje koje opisuje izvršenje programa, odnosno aktivnosti/projekta unutar programa za izvještajno razdoblje po pojedinom upravnom tijelu.

**Razdjel 001 – SLUŽBA GRADSKE UPRAVE**

Planirani ukupni godišnji rashodi iskazani unutar programa Razdjela 001 u polugodišnjem izvještajnom razdoblju ostvareni su u skladu s planiranom dinamikom realizacije proračuna, od ukupnih 4.442.410,00 eur realizirano je 2.009.001,79 eur odnosno u ukupnom indeksu 47,25 % od godišnjeg plana.

**Program JAVNA UPRAVA I ADMINISTRACIJA** realizira se putem Aktivnosti:

- Administrativno, tehničko i stručno osoblje, - Prava dužnosnika - Materijalni rashodi djelatnika gradske uprave - Obavljanje redovne djelatnosti gradske uprave.

U okviru ovog programa planirana su proračunska sredstava koja su neophodna za neometano djelovanje Grada Velika Gorica kao nositelja gradske uprave sukladno Zakonu o lokalnoj i područnoj (regionalnoj) samoupravi, a odnose se na:

- naknade troškova zaposlenima (troškovi prijevoza na posao i s posla),

- prethodni, periodični i sistematski liječnički pregledi,

- naknade za rad zamjenika gradonačelnika koji dužnost obnaša volonterski, članovima povjerenstava i kolegija gradonačelnika

- stipendije i školarine za zaposlene

- nabavu materijala i energiju (gorivo, lož ulje, električna energija),

- rashodi za usluge (telekomunikacijske usluge, intelektualne usluge, zakupnine i najamnine za opremu),

- ostali nespomenuti rashodi poslovanja koje čine između ostalog troškovi premija osiguranja, protokola, sudske pristojbe),

- nabava nefinancijske imovine, odnosno postrojenja i opreme te ulaganja u računalne programe. Program je realiziran u ukupnom indeksu od 43,89%.

Unutar aktivnosti - **Administrativno, tehničko i stručno osoblje** rashodi su izvršeni prema planu proračuna, bruto plaće, doprinosi na plaće, naknade troškova zaposlenima i ostali rashodi za zaposlene u ukupnom indeksu od 38,47%.

Unutar aktivnosti - **Prava dužnosnika koji dužnost obnašaju profesionalno** izvršeni su rashodi prema planu proračuna bruto plaće, doprinosi na plaće, u ukupnom indeksu od 49,42% .

Unutar aktivnosti − **Materijalni rashodi djelatnika gradske uprave** izvršeni su rashodi prema planu proračuna - naknade troškova zaposlenima (putni troškovi, troškovi prijevoza, troškovi smještaja, stipendije i školarine za zaposlene), rashodi za usluge (naknade za rad zamjenika gradonačelnika koji dužnost obavljaju volonterski članovima povjerenstava i kolegija gradonačelnika) i ostali nespomenuti rashodi poslovanja u ukupnom indeksu od 43,62 %.

Aktivnost − **Obavljanje redovne djelatnosti gradske uprave** u okviru koje se provode redovne djelatnosti gradske uprave – rashodi za uredski materijal i energiju (električna energija, lož ulje i gorivo), rashodi za usluge (telekomunikacijske, poštanske usluge, intelektualne, zakupnine, najamnine za opremu), ostali nespomenuti rashodi poslovanja (premije osiguranja, reprezentacija, članarine, pristojbe, troškovi sudskih postupaka), nabava nefinancijske imovine, odnosno postrojenja i opreme te ulaganja u računalne programe, realizirana je u ukupnom indeksu od 48,55% od planiranog godišnjeg iznosa.

***Ciljevi provedbe programa i pokazatelji uspješnosti:***

Ciljevi provedbe programa je financiranje rada službenika i namještenika Službe Gradske uprave isplatom plaća i doprinosa na plaće te njihovo upućivanje na seminare, radionice i ostale vidove stručnog usavršavanja, kao i nabavka potrebne literature za rad (zakonski tekstovi s komentarima i slično). Kroz ovaj program financiraju se i ostali rashodi za zaposlene u cijeloj Gradskoj upravi, a riječ je o isplati jubilarnih nagrada, različitih pomoći te drugih prava ugovorenih Kolektivnim ugovorom.

Ciljevi provedbe programa su namirenje troškova putovanja, briga o zdravlju, zaštiti na radu, zaštiti od požara, namirenje troškova članovima povjerenstava za koje je posebnim odlukama određeno pravo na naknadu, isplata naknada članovima kolegija gradonačelnika, omogućavanje stjecanja višeg stupnja obrazovanja, nabava materijala, roba i usluga neophodnih za djelovanje Grada, osiguravanje sredstava za aktivnosti koje nisu ili nisu u dostatnoj mjeri planirane proračunom.

Pokazatelj uspješnosti je učinkovitost rada zaposlenika u pogledu pravovremenog i zakonitog izvršavanja poslova iz nadležnosti upravnog odjela.

***Potrebna sredstva za provođenje programa po izvorima financiranja:***

Program je realiziran u iznosu od 1.225.502,98 eur, sve na teret općih prihoda i primitaka Proračuna.

Program – **PROGRAMI LOKALNE SAMOUPRAVE** realizira se kroz aktivnosti i to:

• Sredstva proračunske zalihe

• Informiranje, promidžba i manifestacije

• Organiziranje i provođenje zaštite i spašavanja

• Izbori

• Potpore udrugama za provođenje programa od općeg dobra

U okviru ovog programa planirana su proračunska sredstava koja su neophodna za neometano djelovanje Grada Velika Gorica kao nositelja lokalne samouprave sukladno Zakonu o lokalnoj i područnoj (regionalnoj) samoupravi, a odnose se na:

• osiguranje proračunske zalihe

• troškovi za potrebe informiranja građana (elektronički mediji, video produkcija, promotivni tiskani materijali za potrebe informiranja građana)

• troškovi za potrebe organizacije gradskih aktivnosti

• potpore u vidu javnih poziva u civilnom sektoru

• troškovi za potrebe podrške manifestacijama od interesa za Grad

• Troškovi tekućeg održavanja postrojenja i opreme skloništa

• Usluge ispitivanja i servisiranja tehničke ispravnosti skloništa

• Sufinanciranje Gorske službe za Zaštitu i spašavanje

• Troškovi opremanja Stožera zaštite i spašavanja, osposobljavanja kroz redovno održavanje vježbi i opremanja postrojbi Civilne zaštite

• Ažuriranje planova zaštite i spašavanja,

• Aktivnost Izbori – Zabilježena je veća realizacija jer su održani Parlamentalni izbori i izbori za članove europske unije. Program je realiziran u ukupnom iznosu od 68.206,68 eur**.** Iz proračuna Grada Zagreba zatražena je naknada za rad predstavničkih i izvršnih tijela Povjerenstva i slično, u iznosu od **60.977,36** eur.

Aktivnost − **Informiranje, promidžba i manifestacije,** troškovi za potrebe informiranja građana (elektronički mediji, video produkcija, promotivni tiskani materijali za potrebe informiranja građana), troškovi za potrebe organizacije gradskih aktivnosti, potpore u vidu javnih poziva u civilnom sektoru te troškovi za potrebe podrške manifestacijama od interesa za Grad, realizirana je **58,63%** sukladno planiranoj dinamici realizacije Proračuna.

U okviru aktivnosti: Informiranje, promidžba i manifestacije zabilježena je veća realizacija materijalnih rashoda za zakupnine i najamnine te za ostale usluge, (obljepljivanje autobusa reklamnim i propagandnim sadržajem od interesa za Grad Veliku Goricu).

Aktivnost − **Organiziranje i provođenje zaštite i spašavanja** u okviru koje se provodi redovno održavanje postrojenja i opreme skloništa, ispitivanje i servisiranje tehničke ispravnosti skloništa, sufinanciranje Gorske službe za zaštitu i spašavanje, opremanje Stožera zaštite i spašavanja, osposobljavanje i opremanje postrojbi Civilne zaštite, ažuriranje planova zaštite i spašavanja, realizirana **31,25%**.

Po pitanju realizacije **Aktivnost izbori***, -* izvršeni su rashodi prema planu proračuna.Sredstva su plaćena za naknade tijelima za provođenje izbora, za troškove izbornog materijala, za troškove izborne promidžbe. Iz proračuna Grada Zagreba dostavljena je naknada **od 60.977,36** eur kojim su pokriveni troškovi izbora, te je aktivnost realizirana **48,20%.**

*Aktivnost - nije bilo* ***aktivnosti p*otpore udrugama** za provođenje programa od općeg dobra već će se aktivnost provoditi u drugom polugodištu tekuće godine.

***Ciljevi provedbe programa i pokazatelji uspješnosti:***

Kontinuirano informiranje javnosti o aktivnostima iz djelokruga rada gradske uprave, omogućavanje građanima Velike Gorice korištenje sadržaja u vidu gradskih aktivnosti/akcija, upoznavanje građana s njihovim pravima i obvezama, poticanje rada civilnog sektora u organizaciji i promicanju kulturnih vrijednosti i tradicije, zaštita stanovništva i materijalnih dobara od posljedica elementarnih nepogoda, drugih nepogoda i havarija, osposobljavanje i opremanje stožera, zapovjedništva i postrojbi CZ za uspješno djelovanje kako bi se spriječile i umanjile posljedice i štete nastale nepogodama, održavanje skloništa u svojoj funkciji. Redovno održavanje vježbi evakuacije djelatnika Gradske uprave u slučaju potresa i ostalih elementarnih nepogoda. Pokazatelji uspješnosti su učinkovita, dostupna i transparentna uprava. No, pokazatelj uspješnosti je i smanjenje tekućih troškova.

***Potrebna sredstava za provođenje programa po izvorima financiranja:***

Program je realiziran u ukupnom iznosu od 452.812,96 eur od čega:

• 391.835,60 eur sve na teret općih prihoda i primitaka Proračuna

• 60.977,36 eur iz pomoći gradskih i općinskih proračuna

**Program UPRAVLJANJE GRADSKOM IMOVINOM** realizira se putem Aktivnosti

• Aktivnost – Stanovi i poslovni prostori u vlasništvu Grada

• Aktivnost – Ostale aktivnosti u vezi s upravljanjem imovinom,

• Kapitalni projekt - Ulaganja u dugotrajnu imovinu

U okviru ovog programa planirana su sredstva za financiranje rashoda vezanih uz održavanje gradske imovine (režijski troškovi, naplata potraživanja i sl.), kontrolu i skrb o stanovima i poslovnim prostorima u najmu/zakupu te ulaganja u dugotrajnu imovinu, naročito povećanje vrijednosti stečene imovine (građevinski radovi) te kupnju nove imovine. Predviđene aktivnosti su realizirane prema planiranoj vrijednosti i planiranoj dinamici realizacije proračuna u ukupnom indeksu od 48,61%.

Aktivnost − **Stanovi i poslovni prostori u vlasništvu** *Grada* realizirana je 35,27% u odnosu na godišnji plan, a odnosi se na obvezu Grada kao vlasnika stanova i poslovnih prostora da pored redovnih režijskih troškova za svoju imovinu, istu i održava. Redoviti troškovi realizirani su sukladno planiranom, a troškovi održavanja sukladno ukazanoj potrebi.

Aktivnost – **Ostale aktivnosti u vezi s upravljanjem imovinom** realizirana je 93,42% u odnosu na godišnji plan. Radi se o aktivnosti za usluge tekućeg i investicijskog održavanja imovine i aktivnosti koja se ostvaruje sukladno realizaciji na prihodovnoj strani proračuna.

**Kapitalni projekt** − *Ulaganja u dugotrajnu imovinu* realiziran je 41,47% u odnosu na godišnji plan. Radi se o aktivnosti koja se ostvaruje sukladno realizaciji na prihodovnoj strani proračuna.

***Ciljevi provedbe programa i pokazatelji uspješnosti:***

1. kontinuirano stjecanje, održavanje ili stavljanje u funkciju dugotrajne imovine

2. uspješna i redovna naplata potraživanja koja su u nadležnosti odjela

3. smanjivanje broja socijalno nezbrinutih obitelji

4. ekonomična potrošnja energenata u gradskim prostorima

5. ravnomjerna mjesna zastupljenost gradskih prostora u zakupu

***Potrebna sredstava za provođenje programa po izvorima financiranja:***

Program je realiziran u ukupnom iznosu od 420.685,85 eur od čega na teret:

- općih prihoda i primitaka Proračuna 124.269,11 eur,

- prihoda od prodaje nefinancijske imovine i naknada s naslova osiguranja iznos od 291.908,47 eur,

- donacije proračuna 4.508,27 eur.

**Razdjel 002 - SLUŽBA GRADSKOG VIJEĆA**

Planirani ukupni godišnji rashodi iskazani unutar Programa i aktivnosti Razdjela 02 iznosili su 210.760,00 eura, a ostvareni su u iznosu od 70.606,66 eura, odnosno 33,50 % od godišnjeg plana.

Najveći dio planiranih rashoda ostvaren je u skladu s planom, dok je određeni dio rashoda, zbog svoje specifične namjene, izvršen sukladno potrebama i mogućnostima.

**Razdjel 003 - SLUŽBA MJESNE SAMOUPRAVE**

Planirani ukupni godišnji rashodi iskazani unutar programa i aktivnosti Službe mjesne samouprave (Razdjela 003) iznose **3.581.665,00** eur a do 30. lipnja 2024. godine ostvareni su u iznosu od **821.334,44** eurodnosno **22,93 %.**

U programu Djelovanje i unapređenje mjesne samouprave, a koji se provodi kroz aktivnost Redovne djelatnosti podmirivani su troškovi utroška el. energije, loživog ulja, plina, ogrjevnog drva te potrebnog građevinskog i sitnog potrošnog materijala. Isto tako plaćani su i režijski troškovi (potrošnja vode, odvoz smeća, telefonske usluge). Za ove potrebe utrošeno je **164.304,66** eurili **49,07 %** od planiranih sredstava.

Kroz aktivnosti Male komunalne akcije izvršeni su radovi na redovnom i investicijskom održavanju društvenih, vatrogasnih i sportskih domova, te održavanju opreme (klima uređaja, kosilica, elektroinstalacija, sustava centralnog grijanja, opreme na kombiniranim sportskim igralištima).

U MO Vukovina izvršeni su radovi na unutarnjem uređenju društvenog doma, te radovi na sanaciji kuhinje i prostora ispred ulaza u društveni dom.

U GČ Kurilovec izrađena je građevina za postavu kontejnera na ŠRC Udarnik, te je izvršena sanacija terena s umjetnom travom na ŠRC Udarnik.

U MO Gradići izgrađena je građevina za postavu kontejnera u ulici Matije Gupca, te je izgrađena ograda na nogometnom igralištu.

U MO Kuče izgrađena je interna fekalna kanalizacija zgrade društvenog doma.

U MO Šćitarjevo izvršena je rekonstrukcija ograde oko dječjeg igrališta u Obrezini, te postava video nadzora na sportskom domu.

U GČ Braća Radić izgrađeno je ´street workout´ vježbalište u ul. Slavka Kolara.

U MO Kozjača izvedena je potporna konstrukcija i obnova zgrade društvenog doma.

U MO Bapća izvršeni su radovi na unutarnjem uređenju društvenog doma.

U MO Čička Poljana izrađena je projektna dokumentacija za izgradnju novog vatrogasnog doma, te je u tijeku ishođenje građevinske dozvole.

U MO Donje Podotočje izvršeni su radovi na rekonstrukciji elektroinstalacije u društvenom domu.

U MO Lazina Čička izgrađena je nova vatrogasna garaža.

U MO Mraclin izrađena je nova rasvjeta na kombiniranom igralištu.

U MO Rakitovec uređen je dio fasade na društvenom domu.

U MO Sob Bukevski izrađen je novi sanitarni čvor u objektu mjesnog odbora.

U MO Novo Čiče u tijeku su radovi na izgradnji vatrogasnog doma.

U GČ Kurilovec projektira se novo vatrogasno spremiššte.

Za potrebe MO Mičevec nabavljena je nova kosilica i izrađen video nadzor, za GČ Kurilovec računalo, a za MO Vukovinu oprema za kuhinju.

Ukupno je utrošeno **540.561,81** eur odnosno **19,16 %** od planiranog.

U programu Djelovanje i unapređenje mjesne samouprave, a kroz aktivnost Programske aktivnosti jedinica mjesne samouprave utrošeno je **70.475,54** eur, ili **21,24%** od planiranog.

U sklopu programske aktivnosti jedinica mjesne samouprave, obavljeni su radovi i nabavljena oprema u mjesnim odborima i gradskim četvrtima, a sve prema odlukama

samih vijeća mjesnih odbora i gradskih četvrti.

Ciljevi izvedbe programa bili su povećanje kvalitete uvjeta rada GČ i MO i njihovih građana kao i udruga koje u njima djeluju, te osiguranje uvjeta za rekreativno bavljenje sportom u GČ i MO i ti su ciljevi realizacijom ovih programa i ostvareni.

**Razdjel 004 – SLUŽBA ZA FINANCIJE**

Planirani ukupni godišnji rashodi iskazani unutar programa Razdjela 004 za 2024. godinu iznose 5.696.700,00 eur, a u prvom polugodištu izvršeni su u iznosu od 2.701.690,82 eur odnosno 47,43% godišnjeg plana.

U programu – **Javna uprava i administracija** koji se provodi kroz aktivnost – *Administrativno, tehničko i stručno osoblje* izvršeni su rashodi (bruto plaće, doprinosi na plaće, službena putovanja i stručno usavršavanje, literatura) u opsegu i dinamici predviđeni godišnjim planom.

U programu - **Financijski i fiskalni poslovi** koji se provodi kroz aktivnost – *Otplata kredita* izvršeni su rashodi u iznosu od 1.962.318,97 eur odnosno 46,58% od godišnjeg plana. Navedeni rashodi/izdaci odnose se na podmirenje redovne kamate, interkalarne kamate i glavnice dugoročnih kredita kojima je financirana izgradnja kapitalnih projekata:

* izgradnja dječjeg vrtića u V. Gorici, gradskog bazena, oproštajne građevine groblja Kušanec (OTP banka d.d.)
* izgradnja gradskog groblja, gradskog bazena, objekta stara općina, Spomen doma 153. brigade, rasvjete na gradskom stadionu te energetska obnova DV Ciciban (Erste&Steiermarkische bank d.d.)
* energetska obnova osnovnih škola Vukovina i Nikola Hribar (Erste&Steiermarkische bank d.d.),
* za kapitalne projekte- gradsko groblje, ulica A.K.Miošića, prometna infrastruktura, parkiralište u Pucekovićevoj ulici, pump track staza, gradski bazen, dječji vrtić Selnica s prostorima društvene namjene, objekt- Stara općina, dodatna ulaganja D.D. Mala Buna, tehnička zaštita javnih površina- video nadzor (Erste&Steiermarkische bank d.d.),
* za kapitalne projekte - nadogradnja dječjeg vrtića Žirek-Koprivnička ulica, uređenje prometne infrastrukture (Aglomeracija-saniranje prometnica) (HPB banka),
* modernizacija javne rasvjete (HBOR)

Osim za podmirenje kamata i glavnica dugoročnih kredita navedeni rashodi odnose se i na podmirenje glavnice zajma po faktoringu od Erste&Steiermarkische bank d.d. i zajma iz državnog proračuna za sanaciju šteta od potresa.

Također podmirivane su i redovne kamate prema okvirnom kreditu ugovorenom za 2024. godinu za potrebe financiranja obrtnih sredstava.

U istom programu, aktivnost – *Stručni poslovi utvrđivanja i naplate gradskih prihoda* realizirana je u iznosu od 518.199,15 eur ili 50,56% od plana. Utrošena sredstva predviđena su za podmirenje usluga utvrđivanja i naplate gradskih prihoda koje za Grad obavljaju Ministarstvo financija Porezna uprava Velika Gorica (gradski porezi, porez na dohodak), Gradsko stambeno gospodarstvo V. Gorica d.o.o. (komunalna naknada, spomenička renta, naknada za uređenje voda) i Stanica za tehnički pregled (dio iz naknade za uporabu javnih cesta).

Aktivnost – *Financijski rashodi* realizirana je u iznosu od 17.726,34 eur ili 49,24% od plana, a najveći dio rashoda čine troškovi platnog prometa i bankarskih usluga te kamata za faktoring.

Aktivnost – *Održavanje sustava gradske riznice* realizirana je u iznosu od 47.074,52 eur ili 47,55% od plana proračuna. U okviru ovih rashoda financirano je redovno održavanje sustava gradske riznice.

**Razdjel 005 – SLUŽBA ZA UNUTARNJU REVIZIJU**

Planirani ukupni godišnji rashodi u 2024. godini iskazani unutar programa Razdjela 005 iznose 115.900,00 eur, a u prvom polugodištu izvršeni su u iznosu od 54.077,15 eur odnosno 46,66% godišnjeg plana.

Ostvareni rashodi na polugodišnjoj razini u skladu su s planiranom realizacijom proračuna

**Razdjel 006 – UPRAVNI ODJEL ZA KOMUNALNE DJELATNOSTI I PROMET**

Planirani ukupni godišnji rashodi iskazani unutar Programa i aktivnosti Razdjela 006 iznose 49.504.395,00 eur, a ostvareni su u iznosu od 14.380.723,00 eur odnosno 29,05 % od godišnjeg plana.

U programu – **Javna rasvjeta** koji se provodi kroz aktivnost – *Javna rasvjeta - potrošnja* izvršeni su rashodi u iznosu od 363.274,36 eur odnosno 40,36 %. Rashodi se odnose na troškove energije javne rasvjete, semafora, fontana i elektro punionica.

Za aktivnost - *Javna rasvjeta - redovno održavanje* izvršeni su rashodi u iznosu od 128.456,42 eur odnosno 85,64 %. Rashodi se odnose na zamjenu 295 neispravnih žarulja i postavu 29 LED svjetiljaka, te na troškove dopune mreže javne rasvjete u Cerovskom vrhu, Jerebiću, Petravcu, Dubrancu, Šiljakovini, Gornjem Podotočju, Novom Čiču, Kučama, Buševcu, Okuju, Donjoj i Gornjoj Lomnici te Rakarju dopunjeno sa 57 betonskih stupova na koje se montirala LED rasvjeta zamijenjena u modernizaciji javne rasvjete. Izvršena je zamjena 70 metara oštećenog podzemnog kabela.

U kapitalnom projektu - *Javna rasvjeta -modernizacija* izvršeni su rashodi u iznosu od 3.463.890,52 eur odnosno 86,60 %. Od početka provedbe projekta modernizacije javne rasvjete do izvještajnog razdoblja na području Grada Velike Gorice izvršena je zamjena 8.539 cestovne svjetiljke, te je postavljeno 80 ormara javne rasvjete izvan transformatorskih stanica.

Provođenjem programa ostvaruje se potrebna osvijetljenosti prometnica i javnih površina u cilju zaštite imovine i sudionika u prometu.

U programu – **Održavanje nerazvrstanih cesta** koji se provodi kroz aktivnost – *Redovno održavanje* izvršeni su rashodi u iznosu od 2.309.552,48 eur odnosno 76,99 %. Rashodi zimske službe za razdoblje izvješća iznose 689.590,23 eur, redovnog održavanja 744.017,18 eur, te rashodi redovnog održavanja većeg opsega 875.945,05 eur.

U programu – **Održavanje nerazvrstanih cesta** koji se provodi kroz aktivnost – *Izvanredno održavanje* izvršeni su rashodi u iznosu od 12.937,50 eur odnosno 4,31 %.

Rashodi se odnose na izradu projekta sanacije prijelaznih naprava na 3 nadvožnjaka iznad autoceste A3 i 2 nadvožnjaka iznad A11.

U kapitalnom projektu – *Nabava opreme* izvršeni su rashodi u iznosu od 50.000,00 eur. Rashodi se odnose na kapitalnu pomoć trgovačkom društvu za nabavu kosilice sa sakupljačem trave.

U programu koji se provodi kroz kapitalni projekt – *Uređenje prometne infrastrukture* izvršeni su rashodi u iznosu od 1.006.324,93 eur odnosno 69,40 %. Rashodi se odnose na dodatna ulaganja na sanaciji dijelova prometnica koje se smatraju neprihvatljivim troškom projekta Aglomeracija Velika Gorica, a kojim su obnovljene ceste u punoj širini.

Provođenjem programa osigurana je veća sigurnosti i razina uslužnosti na prometnoj infrastrukturi na kojim je izvršeno uređenje ili obnova kolničke konstrukcije. Radovi na cestama obuhvatili su brigu oko kolničke konstrukcije, odvodnje uz prometnicu i održavanje košnjom trave i raslinja, te veliku zimsku službu.

U programu – **Održavanje javnih (zelenih) površina** koji se provodi kroz aktivnost – *Održavanje javnih zelenih i ostalih površina* izvršeni su rashodi u iznosu od 876.820,98 eur odnosno 54,80 %. Rashodi se odnose na rad male zimske službe, održavanje površina na kojima nije dopušten promet, održavanje zelenih površina u naselju Velika Gorica i ostalim naseljima, održavanje dječjih igrališta i održavanje građevina, uređaja i opreme javne namjene.

U programu – **Održavanje javnih (zelenih) površina** koji se provodi kroz aktivnost *Čišćenje javnih površina* izvršeni su rashodi u iznosu od 511.433,79 eur, odnosno 51,14 %.

Rashodi se odnose na ručno i strojno čišćenje javnih površina i sakupljanje otpadaka na javnim površinama, te odvoz i deponiranje sakupljenog materijala.

Provedbom programa osiguran je uredniji i ugodniji okoliš javnih površina s posebnom pažnjom unutar središnjeg dijela grada koji se provodi svakodnevnim aktivnostima čišćenja javnih površina.

U programu – **Odvodnja atmosferskih voda**  koji se provodi kroz aktivnost – *Redovno održavanje* izvršeni su rashodi u iznosu od 16.025,66 eur, odnosno 12,33 %. Rashodi se odnose na čišćenja slivnika, revizijskih okana i zatvorenog sustava oborinske odvodnje kao točkaste intervencije na sustavu.

Provedbom programa osigurava se bolja odvodnja zatvorenog sustava oborinske odvodnje s javnih i prometnih površina u naselju Velika Gorica.

U programu – **Gradnja objekata, nabava uređaja i opreme komunalne infrastrukture** koji se provodi kroz kapitalni projekt *– Građenje javnih površina i nabava opreme* ukupna realizacija odnosno rashodi iznose 341.741,79 eur odnosno 14,55 %. Rashodi se odnose na izgradnju pješačke staze u Petrovinskoj ulici u Petrovini Turopoljskoj, izgradnju pješačke staze u Šiljakovini, početak izgradnje pješačke staze s oborinskom odvodnjom u Šćitarjevu i izrada projektne dokumentacije za projekte.

U programu – **Gradnja objekata, nabava uređaja i opreme komunalne infrastrukture** koji se provodi kroz kapitalni projekt *– Građenje nerazvrstanih cesta* izvršeni su rashodi u iznosu 581.652,65 eur odnosno 4,88 %. Rashodi se u odnose na izgradnju Ulice F. B. Kirinčića, izgradnju dijela Ulice kneza Porina, izradu projektno tehničke dokumentacije cestovne infrastrukture te izradu prometnih elaborata za smirivanje prometa i podizanja razine sigurnosti prometa.

U programu – **Gradnja objekata, nabava uređaja i opreme komunalne infrastrukture** koji se provodi kroz kapitalni projekt *– Gradnja gradskog groblja* nije bilo rashoda.

U programu – **Gradnja objekata, nabava uređaja i opreme komunalne infrastrukture** koji se provodi kroz kapitalni projekt *– Izgradnja javne rasvjete* *cesta* izvršeni su rashodi u iznosu 39.781,25 eur odnosno 46,80 %. Rashodi se odnose na instaliranje javne rasvjete parka u Bonifačićevoj ulici i izradu projektne dokumentacije za postavu nove javne rasvjete.

U programu – **Gradnja objekata, nabava uređaja i opreme komunalne infrastrukture** koji se provodi kroz kapitalni projekt *– Izgradnja mosta u Poljani Čičkoj* izvršeni su rashodi u iznosu 619.304,85 eur odnosno 53,18 %.

U programu – **Gradnja objekata, nabava uređaja i opreme komunalne infrastrukture** koji se provodi kroz kapitalni projekt *– Izgradnja oborinske kanalizacije* nije bilo rashoda.

Provedbom programa osiguravaju se preduvjeti za sigurnost u prometu u dijelu provedbe projekata, bolju i kvalitetniju prometna povezanost, što rezultira boljom kvalitetom života u dijelu naselja koji su obuhvaćeni programom izgradnje.

U programu – **Gradnja objekata, uređaja i nabava opreme** koji se provodi kroz kapitalni projekt – *Građenje objekata vodoopskrbe i odvodnje* izvršeni su rashodi u iznosu 61.447,10 eur odnosno 9,75 %. Rashodi se odnose na kapitalnu pomoć trgovačkom društvu VG vodoopskrba za zamjenu vodoopskrbnog cjevovoda u Ulici kneza Porina.

Provedbom programa osigurava se sigurnija i kvalitetnija opskrba u dijelovima obuhvaćenih rekonstrukcijom.

U programu – **Ostale komunalne aktivnosti** koji se provodi kroz aktivnost – *Izvršenje rješenja komunalnog redarstva* izvršeni su rashodi u iznosu 478,44 eur odnosno 15,95 %.

U istom programu koji se provodi kroz aktivnost – *Ostale komunalne aktivnosti* izvršeni su rashodi u iznosu 4.819,76 eur odnosno 32,13 %. Rashodi se odnose na pokrivanje troškova prijevoza 13 preminulih osoba na obdukciju, troškova odvoza 10 tehnički neispravnih vozila s javnih površina te usluge povezivanja lokacije 8 sustava video nadzora.

U istom programu koji se provodi kroz tekući projekt – *Katastarske izmjere na području GVG* izvršeni su rashodi u iznosu 7.265,13 eur odnosno 24,22 %. Rashodi se odnose na troškove Državne geodetske uprave za izlaganje katastarske izmjere u k.o. Kurilovec Novi i Gradići Novi.

U programu - **Izgradnja drugih objekata** koji se provodi kroz kapitalni projekt – *Izgradnja novog objekta OŠ u Dubrancu* izvršeni su rashodi u iznosu od 686.794,68 eur odnosno 34,34 %. Rashodi se odnose na izgradnju novog objekta područne škole u Dubrancu sa uslugom stručnog nadzora nad izgradnjom objekta.

U kapitalnom projektu – *Izgradnja nathodnika na željezničkom kolodvoru* izvršeni su rashodi u iznosu od 3.025,00 eur odnosno 5,04 %. Rashod se odnosi na trošak izrade idejnog rješenja u postupku ishođenja posebnih uvjeta građenja.

U kapitalnom projektu – *Izgradnja dječjeg vrtića u Kolarovoj ulici* nije bilo rashoda.  Ugovorena je izrada glavnog projekta za izgradnju dječjeg vrtića u Kolarovoj ulici.

U kapitalnom projektu – *Izgradnja dječjeg vrtića u Pokupskoj ulici* izvršeni su rashodi u iznosu od 169,80 eur odnosno 0,17 %. Rashod se odnosi na trošak mjerenja QH linije javnom isporučitelju za vodne usluge koji je potreban prilikom izrade projektne dokumentacije.

U kapitalnom projektu – *Izgradnja autobusnog terminala* izvršeni su rashodi u iznosu od 2.437,50 eur odnosno 0,08 %. Rashod se odnosi na izradu projektne dokumentacije protupožarnog sprinkler uređaja i projekta podizne platforme.

U kapitalnom projektu – *Centar za starije osobe u Velikoj Gorici* izvršeni su rashodi u iznosu od 48.062,50 eur odnosno 1,61 %. Rashodi se odnose na troškove izrade izvedbenog projekta i reviziju mehaničke otpornosti i stabilnosti.

U kapitalnom projektu – *Izgradnja montažne sportske dvorane* izvršeni su rashodi u iznosu od 38.087,56 eur odnosno 9,52 %. Rashod se odnosi na izradu izvedbenog projekta izgradnje polivalentne balonske sportske dvorane, izmjenu građevinske dozvole te troškove priključenja na NN mreže.

U kapitalnom projektu – *Izgradnja škole u Kurilovcu sa sportskom dvoranom* nije bilo rashoda. Ugovorena je izrada glavnog projekta za izgradnju škole u Kurilovcu.

Provedbom programa započelo je ostvarivanje programa predškolskog i školskog odgoja i obrazovanja u neposrednom okruženju djece i roditelja, te zadovoljenje potreba cjelokupne lokalne zajednice.

U programu – **Prijevoz** **putnika u javnom prometu** koji se provodi kroz aktivnost – *Subvencije za javni prijevoz* izvršeni su rashodi u iznosu od 2.866.812,66 eur odnosno 51,19 %. Rashodi se odnose na subvenciju troškova javnog prijevoza.

Provedbom programa osigurana je mobilnost ljudi u najvećoj mjeri radi osiguravanja odlaska na posao ili u obrazovne ustanove, te smjernice budućeg prijevoza putnika.

**Razdjel 007 - UPRAVNI ODJEL ZA PREDŠKOLSKI ODGOJ, ŠKOLSTVO I DRUŠTVENE DJELATNOSTI**

Planirani ukupni rashodi do 30. 6. 2024. godine iskazani unutar programa Razdjela – 007 iznosili su 51.709.420,00 eur, a ostvareni su u iznosu od 25.628.994,73 eur, odnosno 49,56 % od godišnjeg plana. Svi programi javnih potreba koji se financiraju iz Gradskog proračuna u Razdjelu 007 odvijali su se u planiranim opsezima i predviđenom dinamikom provedbe.

**GLAVA 00701 UPRAVNI ODJEL ZA PREDŠKOLSKI ODGOJ, ŠKOLSTVO I DRUŠTVENE DJELATNOSTI**

Program **Javna uprava i administracija** koji se provodi kroz aktivnost – *Administrativno, tehničko i stručno osoblje*, je izvršen prema planu, čime je osigurana učinkovitost zaposlenih u lokalnoj samoupravi i omogućena pravovremena priprema prijedloga akata iz djelokruga Upravnog odjela za predškolski odgoj, školstvo i društvene djelatnosti.

Kroz program **Javne potrebe u socijalnoj skrbi i zdravstvu** kojise provodi kroz aktivnost – *Pomoć zdravstvenim i socijalnim ustanovama* podržan je rad internističke ambulante u Domu zdravlja Zagrebačke županije - Ispostavi Velika Gorica te rad dodatnog tima saniteta. Korisnici navedenih usluga su svi građani Velike Gorice kojima su takve zdravstvene usluge potrebne. Osim za navede usluge osigurana su inicijalna sredstva za ambulantu za dijabetes koja će se oformiti ukoliko se ispune kadrovski uvjeti za njeno pokretanje. Realizacija navedenih programa doprinosi ostvarenju planiranog cilja, a to je *poboljšanje dostupnosti zdravstvenih usluga u lokalnoj zajednici te pomoći socijalno osjetljivim skupinama građana*.

Program **Javne potrebe u socijalnoj skrbi i zdravstvu** kojise provodi kroz aktivnost *Pomoć hrvatskim braniteljima i članovima njihovih obitelji* ostvaruje se kroz provedbu programa *Priključenje stambenih objekata hrvatskih ratnih vojnih invalida i članova obitelji poginulih branitelja na komunalnu infrastrukturu* te *Pomoć za nabavu grobnog mjesta za pokojne hrvatske branitelje*. Tijekom prvih 6 mjeseci 9 obitelj pokojnih hrvatskih branitelja ostvarile su pravo na pomoć za nabavu grobnog mjesta, dok zahtjeva za priključak na komunalnu infrastrukturu nije bilo. Provedba programa je ostvarila zacrtane ciljeve koji se odnose na pomoći ranjivim skupinama građana.

Program **Javne potrebe u socijalnoj skrbi i zdravstvu** kojise provodi kroz aktivnost –*Pomoć umirovljenicima –* realiziran je za Uskrs dodjelom novčane pomoći umirovljenicima koji imaju mirovinu do 380,00 eur te korisnicima nacionalne naknade. Pomoć je ostvarilo 2373 korisnika. Drugi dio programa bit će realiziran za Božić. Provedba navedenog programa koji je obuhvatio veliki broj korisnika doprinijela je ostvarenju zadanog cilja, a to je pomoć socijalno osjetljivoj skupini građana.

Program **Javne potrebe u socijalnoj skrbi i zdravstvu** kojise provodi kroz -aktivnost *–Pomoć za opremu novorođenog djeteta,* aktivnost –*Pogrebni troškovi*, aktivnost- *Subvencija troškova prijevoza osoba s invaliditetom,* aktivnost*-Jednokratne novčane pomoći građanima, aktivnost-Naknada za troškove stanovanja, aktivnost – Program za obitelji s više djece* realizira se sukladno zahtjevima korisnika, u opsegu i dinamikom predviđenom *Programom javnih potreba u socijalnoj skrbi i zdravstvu za 2024. godinu.* Kroz navedene aktivnosti i projekt pomaže se roditeljima novorođene djece, djeci s teškoćama u razvoju i osobama s invaliditetom, obiteljima u prevladavanju nepovoljne materijalne ili zdravstvene situacije te roditeljima koji imaju više djece.

Program **Javne potrebe u socijalnoj skrbi i zdravstvu** kojise provodi kroz aktivnost –*Zbrinjavanje beskućnika* realizirat će se tijekom zimskih mjeseci ako se tijekom ekstremne hladnoće pokaže potreba za smještajem korisnika.

Program **Javne potrebe u socijalnoj skrbi i zdravstvu** kojise provodi kroz –aktivnost *Potpore za programe socijalno-humanitarnog i zdravstvenog značenja* te aktivnost *Potpore za programe braniteljskih udruga* realiziran je u planiranom opsegu. Nakon provedene natječajne procedure braniteljskih udruga. Podrška udrugama iz navedenih područja doprinosi širenju usluga u zajednici koje su usmjerene na ranjive skupine korisnika.

Program **Javne potrebe u socijalnoj skrbi i zdravstvu** kojise provodi kroz *–* aktivnost *Djelatnost Gradskog društva Crvenog križa Velika Gorica* realizira se u opsegu i dinamikom predviđenom *Programom javnih potreba u socijalnoj skrbi i zdravstvu za 2024. godinu*. Unutar ove aktivnosti sredstva su planirana za redovnu djelatnost Gradskog društva Crvenog križa, Službu traženja (najam prostora).

### Program Javne potrebe u socijalnoj skrbi i zdravstvu koji se provodi kroz – aktivnost

### Ostale socijalne usluge i novčane naknade ostvaruje se kroz programe: Osobni asistent,

### Pomoć i njega u kući, Savjetovalište za ovisnike, Ljetovanje djece iz socijalno ugroženih

### obitelji, Skrb za najmlađe, Pučka kuhinja, Vozilo za prijevoz osoba s invaliditetom,

### Posudionica ortopedskih pomagala te Pomoć djeci iz socijalno ugroženih obitelji i socijalno ugroženim obiteljima i samcima. Provedba navedenog programa doprinosi ostvarenju zadanog cilja, a to je pružanje pomoći i usluge korisnicima sukladno Odluci o socijalnoj skrbi Grada Velike Gorice.

Program **Provedba Strategije za osobe s invaliditetom** provodi se kroz aktivnost *Informiranje, komunikaciju i podizanje razine javne svijesti*, aktivnost *Radno proizvodne aktivnosti*, aktivnost *Savjetovalište za osobe s invaliditetom,* aktivnost *Ostali oblici pomoći osobama s invaliditetom,* aktivnost *Polisenzorne vježbe za djecu s teškoćama* te aktivnost *Programi prevencije školskog neuspjeha.* Provedba navedenih aktivnosti doprinijela je ostvarenju zadanog cilja, a to je poboljšanje kvalitete života osoba s invaliditetom, djece s teškoćama u razvoju te njihovih obitelji.

Program **Programi vjerskih zajednica** koji se provodi kroz aktivnost – Donacije vjerskim zajednicama ostvaren je sukladno Planu rasporeda sredstava financiranja javnih potreba iz razdjela Upravnog odjela za predškolski odgoj, školstvo i društvene djelatnosti u 2024. godini. Donacije župama osigurale su redovno održavanje vjerskih objekata u prvom dijelu godine čime je zadržana kvaliteta stanja vjerskih objekata što je ujedno i pokazatelj uspješnosti postavljenog cilja provedbe programa.

Program **Programi tehničke kulture** koji se provodi kroz aktivnost – *Potpora programima udruga tehničke kulture* izvršen je u opsegu i dinamikom predviđenom Programom javnih potreba u tehničkoj kulturi Grada Velike Gorice za 2024. godinu, čime je omogućena popularizacija tehničke kulture i bavljenje tehnološkim, informatičkim i drugim vještinama zainteresiranim građanima, djeci i mladima.

**GLAVA 00702 KULTURA**

Najveći dio pozicija ostvaren je prema planiranoj dinamici, a u skladu s Programom javnih potreba u kulturi Grada Velike Gorice za 2024. godinu.

Program **Zaštita spomenika kulture** koji se provodi kroz aktivnost – *Javna plastika*, aktivnost – *Stari grad Lukavec*, aktivnost *Zaštita i održavanje tradicijske arhitekture*, aktivnost – *Zaštita i održavanje vjerskih objekata – spomenika kulture* te aktivnost - *Nematerijalna kulturna baština* ostvarit će se do kraja godine. Radovi zaštite i obnove na kulturnim dobrima su ugovoreni, a njihova se realizacija zbog opsega i složenosti provedbe očekuje u drugom dijelu godine.

U ovogodišnji je program uključen veći broj kulturnih dobara. Iz gradskog proračuna sufinancira se 6 projekta tradicijskog graditeljstva u privatnom vlasništvu, obnavlja se župna crkva sv. Ivana Krstitelja u Novom Čiču te su završeni radovi I. faze konstruktivne obnove Starog grada Lukavca. Također, izrađena je projektna dokumentacija za konstruktivnu obnovu kapele sv. Filomene na gradskom groblju u Velikoj Gorici.

Navedeni projekti su u skladu s postavljenim ciljevima te pridonose njihovom ostvarenju: obnoviti, zaštititi i unaprijediti kulturnu baštinu te osigurati njezino korištenje na održiv način, stvoriti odgovarajuće standarde za gospodarsko korištenje baštine; zaštititi spomenička svojstava kulturnih dobara te na taj način produžiti vijek njihova trajanja; identificirati i valorizirati kulturnu baštinu kao temeljni kulturni kapital za oblikovanje kulturnog identiteta Grada.

Program **Poticanje kulturnog, umjetničkog i znanstvenog stvaralaštva** koji se provodi kroz aktivnost – *Redovna djelatnost udruga za očuvanje tradicijske kulture,* aktivnost - *Manifestacije i ostale aktivnosti u kulturi*, aktivnost - *Nabava literature*, aktivnost – *Zajednica kulturno-umjetničkih udruga GVG*, tekući projekt – Aktivnosti *Zavoda za znanstveni i istraživački rad HAZU-a* i tekući projekt – *Izrada e-Turopoljskog leksikona* izvršen je u planiranom opsegu te su u planiranom opsegu i ostvareni postavljeni ciljevi, a to su: unaprijediti razvoj svih segmenata amaterskog kulturnog i umjetničkog stvaralaštva u riječi, glazbi, plesu, kazalištu i drugim umjetničkim izričajima, poticati znanstvenoistraživački i umjetnički rad na području Grada, prepoznati, vrednovati i poticati kulturno djelovanje građana, a posebno mladih i djece te poticati očuvanje i uporabu kulturnih dobara.

U okviru ovoga programa sufinanciraju se aktivnosti 40-tak udruga, znanstvenih institucija i drugih pravnih i fizičkih osoba koje se bave organizacijom kulturnih i znanstvenih programa/projekata.

Program **Kapitalna ulaganja i održavanje objekata kulture** koji se provodi kroz aktivnost – *Redovno održavanje objekata kulture* i kapitalni projekt – *Izgradnja Turističko edukativnog centra Novo Čiče* ostvaren je prema planiranoj dinamici. Radovi na Turističko edukativnom centru Novo Čiče su završeni i preuzeti, a navedeni projekti pridonose ostvarenju postavljenog cilja: osigurati materijalne uvjete za amatersko i profesionalno kulturno djelovanje.

Program **Djelatnost ustanova u kulturi** proveden je u planiranom opsegu za redovnu djelatnost Pučkog otvorenog učilišta Velika Gorica, Muzeja Turopolja i Gradsku knjižnicu Velika Gorica u prvom dijelu godine, a u skladu s Programom javnih potreba u kulturi Grada Velike Gorice za 2024. godinu. Provedene kulturne aktivnosti i projekti su pridonijeli ostvarenju postavljenih ciljeva: osigurati materijalne uvjete za djelovanje; zaštititi, prezentirati i promovirati kulturne djelatnosti te zadovoljiti raznovrsne kulturne i obrazovne potrebe građana Velike Gorice.

**GLAVA 00703 ŠPORT**

Program **Razvoj sporta i rekreacije** koji se provodi krozaktivnosti *– Zajednica športskih udruga GVG* - *funkcioniranje sustava športa*, *Športske udruge od posebnog značaja za Grad*, *Sportski savez osoba s invaliditetom, Sportska rekreacija građana* i *Vrhunski sport* izvršen je u planiranom opsegu i dinamikom predviđenom Programom javnih potreba u sportu Grada Velike Gorice za 2024. godinu. Sredstva su utrošena za funkcioniranje i djelovanje rada sportskih udruga, za funkcioniranje Zajednice, za sportske priredbe, stipendije i školovanje kadrova te posebne programe Zajednice, za sufinanciranje rada sportskih udruga od posebnog značaja za Grad koje promoviraju Grad Veliku Goricu u Hrvatskoj i na međunarodnim natjecanjima, za rad sportskih udruga koje se bave rekreativnim sportom te za poticanje vrhunskog sporta, a sa svrhom ostvarivanja zadanih ciljeva Programa, a to su: ulaganje u razvoj mladih vrsnih sportaša radi stvaranja široke kvalitetne osnove kao uvjeta daljnjega napretka i očuvanja dostignute razine kvalitete sporta Grada Velike Gorice, očuvanje postojeće sportske kvalitete koja potiče razvoj sporta i doprinosi ugledu Grada Velike Gorice, poticanje uključivanja u sport što većeg broja građana, osobito djece i mladeži.

Tekući projekt – *Ostale aktivnosti* izvršava se redovito nakon provedbe Javnog poziva za dodatne aktivnosti sportskih udruga, kao što je to i predviđeno Programom javnih potreba u sportu Grada Velike Gorice za 2024. godinu sa ciljem omogućavanja odvijanja dodatnih projekata sportskih udruga.

Isti **Program** koji se provodi krozaktivnost *– Školski sportski savez* je izvršen prema planu, ali manjim iznosom zbog manjeg broja održanih školskih sportskih natjecanja u prvoj polovici 2024. godine.

Također, isti **Program** koji se provodi krozaktivnost *– Redovna djelatnost športske ustanove*,aktivnost *– Djelatnost športska dvorana* iaktivnost *– Djelatnost-Gradski bazen* izvršen je predviđenom dinamikom utvrđenom Programom javnih potreba u športu Grada Velike Gorice za 2024. godinu, ali u nešto manjem opsegu od planiranog zbog manjih materijalnih rashoda. Sredstva su utrošena za djelatnost Ustanove za upravljanje Športsko rekreacijskim centrom Velika Gorica za plaće i ostala materijalna prava radnika, za energiju, naknade za rad predstavničkih i izvršnih tijela te sredstva za izgradnju i održavanje športskih objekta – ŠRC-a, Gradske športske dvorane i Gradskog bazena.

**GLAVA 00704 PROTUPOŽARNA ZAŠTITA**

Program **Razvoj vatrogastva i pružanje zaštite od požara** koji se provodi kroz aktivnost - *Djelatnost Vatrogasne zajednice Grada Velike Gorice* provodi se sukladno ugovoru.

Program **Razvoj vatrogastva i pružanje zaštite od požara** koji se provodi kroz aktivnost – *Ostale aktivnosti DVD-a* izvršavat će se prema sadržaju i dinamici pristiglih zahtjeva dobrovoljnih vatrogasnih društava s područja Grada Velike Gorice.

Program **Razvoj vatrogastva i pružanje zaštite od požara** koji se provodi kroz aktivnost – *Redovna djelatnost Javne vatrogasne postrojbe – do zakonskog standarda* ostvarila se planiranom dinamikom, a aktivnost Redovna djelatnost *Javne vatrogasne postrojbe – iznad zakonskog standarda* izvršena je u planiranom opsegu sukladnu planu rada Javne vatrogasne postrojbe.

**GLAVA 00705 PREDŠKOLSKI ODGOJ**

U programu **Šire javne potrebe u predškolskom odgoju** koji se provodi kroz aktivnosti *– Programi predškolskog odgoja,* *Ostale aktivnosti* i tekući projekt *Djelatnost „Dadilja“* sredstva su utrošena planiranom dinamikom za sufinanciranje predškolskih programa za djecu s prebivalištem na području Grada Velike Gorice u vrtićima Grada Zagreba, za djecu u privatnim dječjim vrtićima, za djecu koja ostvaruju programe u Poliklinici SUVAG i djecu u obrtima dadilja. Provedbom programa ostvareni su postavljeni ciljevi osiguravanja predškolskog programa za djecu u različitim sustavima predškolskog odgoja koja nisu obuhvaćena redovnom djelatnosti predškolskog odgoja u vrtićima kojima je osnivač Grad Velika Gorica. U svibnju je proveden upis u dječje vrtiće putem nacionalne platforme e-upis koji omogućava jednostavan upis djece u dječje vrtiće. U dječje vrtiće je u pedagošku godinu 2024/25. upisano 520 djece čime se pridonosi ostvarenju strateških ciljeva osiguravanja dostupnosti dječjih vrtića svoj djeci koja ostvaruju pravo na institucionalni predškolski odgoj i obrazovanje. Sredstva koja su namijenjena za provedbu *Ostalih aktivnosti* utrošit će se krajem godine za troškove provedbe Škole klizanja za djecu iz dječjih vrtića na području Grada Velike Gorice.

Program **Javne potrebe u predškolskom odgoju** koji se provodi krozaktivnost – *Redovna djelatnost* izvršen je u planiranom opsegu i dinamikom predviđenom Programom javnih potreba u predškolskom odgoju. Sredstva su utrošena za plaće i materijalna prava zaposlenih u sustavu predškolskog odgoja te za osiguravanje materijalnih uvjeta u dječjim vrtićima. Omogućena je provedba redovitih programa njege, odgoja, obrazovanja, prehrane, zdravstvene zaštite i socijalne skrbi djece predškolske dobi čime su ostvareni postavljeni ciljevi osiguravanja provedbe programa predškolskog odgoja i održivosti predškolskog sustava u dječjim vrtićima kojima je osnivač Grad Velika Gorica.

U okviru aktivnosti *Redovna djelatnost vrtića* planirana su sredstva za materijalne rashode iz Izvora – *Opći prihodi i primici* koja nisu utrošena u prvoj polovici godine jer su namijenjena za materijalne rashode u dječjim vrtićima od 1. rujna 2024. godine kada započinje primjena *Odluke o načinu ostvarivanja prednosti pri upisu djece i mjerilima sudjelovanja roditelja u cijeni programa ranog i predškolskog odgoja i obrazovanja u dječjim vrtićima kojima je osnivač Grad Velika Gorica.*

**GLAVA 00706 ŠKOLSTVO**

Program **Javne potrebe u školstvu** kojim se financira djelatnost osnovnih škola Grada Velike Gorice, a provodi se krozaktivnost *–* *Djelatnost škola* - *iznad zakonskog standarda*, aktivnost *–* *Djelatnost škola* - *do zakonskog standarda* i aktivnost *–* *Dodatne usluge u obrazovanju*  izvršen je u opsegu i dinamikom predviđenom Programom javnih potreba u školstvu Grada Velike Gorice za 2024. godinu. Time su ostvareni ciljevi Programa, odnosno osiguran minimalni zakonski standard djelatnosti odgoja i obrazovanja u osnovnim školama kojima je osnivač Grad Velika Gorica iz decentraliziranih sredstava, osigurana su sredstva za materijalne troškove osnovnih škola, energente, prijevoz učenika, materijal, dijelove i usluge tekućeg i investicijskog održavanja, dodatna ulaganja u objekte škola, nabavu nove i zamjenu dotrajale opreme u objektima osnovnih škola kojima je osnivač Grad Velika Gorica, kao što su osigurana i sredstva za dodatne usluge u obrazovanju odnosno provedbu projekata Vlade RH u osnovnim školama „Školska shema“ i „Nabava menstrualnih higijenskih potrepština za učenice osnovnih škola“.

Program **Šire javne potrebe u školstvu** koji se provodi krozaktivnost – *Natjecanja*, aktivnost – *Stipendije i ostale potpore*, tekući projekt – *Škola plivanja* i tekući projekt – *Ostali projekti* *u* *školstvu* izvršen je za natjecanja u znanju, dodjelu Gradskih stipendija, provedbu škole plivanja za učenike 3. razreda i za ostale projekte u školstvu koji su se pojavili u prvoj polovici godine, izvršeni su u planiranom opsegu i dinamikom predviđenom Programom javnih potreba u školstvu Grada Velike Gorice za 2024. godinu.

Isti **Program** koji se provodi kroz tekući projekt – *Svako dijete ima pravo* *na obrazovanje VII* jeizvršen opsegom i dinamikom predviđenim Sporazumom o partnerstvu u provedbi projekta „Svako dijete ima pravo na obrazovanje“ iz sredstava Europskog socijalnog fonda za osiguravanje pomoćnika u nastavi učenicima s teškoćama u osnovnim školama Grada Velika Gorice.

Na kraju, isti **Program** koji se provodi kroz aktivnost *–* *Produženi boravak*,aktivnost *–* *Izvanučionička nastava* iaktivnost *–* *Redovna djelatnost osnovnih škola* – *Državna riznica,* izvršen je opsegom i dinamikom predviđenim Programom javnih potreba u školstvu Grada Velike Gorice za 2024. godinu, a za isplatu plaća i ostalih materijalnih prava zaposlenih u osnovnim školama i sufinanciranje troškova programa „Škola u prirodi“, dok će se aktivnost *–* *Udžbenici i ostali nastavni materijal za učenike osnovnih škola* izvršiti u drugoj polovici 2024. godine. U OŠ Nikole Hribara provodi se i Tekući projekt *–* *ERASMUS+* kojim se razmjenjuju iskustva i dobre prakse učitelja i učenika škole sa školama partnerima iz drugih zemalja Europske unije.

**GLAVA 00707 DJECA I MLADI**

Program **Djelovanje za djecu i mlade** koji se provodi kroz aktivnosti - *Akcija «Velika Gorica – prijatelj djece», Potpora programima udruga mladih, Prevencija neprihvatljivih ponašanja djece i mladih*, *Promidžba i informiranje*, *Gorički klub mladih* i *Dječje gradsko vijeće* je djelomično izvršen, jer će se većina planiranih aktivnosti održavati u drugoj polovici godine.

Isti Program koji se provodi kroz aktivnost *- Redovna djelatnost Centra* izvršen je opsegom i dinamikom predviđenim *Programom javnih potreba za djecu Grada Velike Gorice za 2024. godinu.* Centar za djecu mlade i obitelj Velika Gorica provodio je planirane aktivnosti u skladu s potrebama djece, mladih i roditelja u zajednici.

**Razdjel 008 - UPRAVNI ODJEL ZA PODUZETNIŠTVO, INVESTICIJE I FONDOVE EU**

Program **Jačanje gospodarstva** koji se provodi kroz aktivnosti - *Poticanje poduzetništva, Stipendije za deficitarna zanimanja,* *Poticaji mentorima praktične nastave, Ostale aktivnosti za poticanje investicija, Priprema i provedba projekata – EU fondovi, Startup VG Poduzetnički inkubator i* Kapitalni projekt*: Energetska obnova Upravne zgrade Šetalište F. Lučića* izvršen je u apsolutnom iznosu od 449.137,76 eur ili 22,48 %.

Aktivnost – *Poticanje poduzetništva*, realizirana je u iznosu od 1.500,00 eur ili 0.43%.

Kroz navedenu aktivnost Grad je bio pokrovitelj „9. Zagrebačkog obrtničkog sajma“ u iznosu od 1.500,00 eur. U prvoj polovici godine pripremljena su i objavljena četiri Natječaja za dodjelu bespovratnih sredstava i to: za poduzetnike početnike; za proizvodne i neproizvodne djelatnosti; za očuvanje i razvoj tradicijskih, deficitarnih i proizvodnih obrtničkih djelatnosti te za pokriće troškova tehničke pomoći i ostalih konzultantskih usluga u prijavi i provedbi projekata koji će se financirati sredstvima EU. Isplata potpora po navedenim programima je predviđena u srpnju i kolovozu (drugoj polovici proračunske godine).

Aktivnost – *Stipendije za deficitarna zanimanja*, realizirana je u iznosu od 42.603,12 eur ili 55,33%.

Stipendiju je primilo 107 učenika srednjih strukovnih škola koji se izučavaju za deficitarna obrtnička zanimanja, a polaznici su 1., 2. i 3. razreda.

Aktivnost – *Poticaji mentorima praktične nastave* nije realizirana jer se realizacija očekuje u drugoj polovici proračunske godine.

Aktivnost – *Ostale aktivnosti za poticanje investicija*, realizirana je u iznosu od 592,28 eur ili 11,34%.

Godišnja pretplata za Info.Biz usluge – Premium paket, Financijske agencije (Fina). Putem Info.Biz usluge imamo uvid u ključne informacije bitne za procjenu uspješnosti i provjeru pouzdanosti postojećih i potencijalnih poslovnih partnera te investitora.

Aktivnost – *Priprema i provedba projekata* – *EU fondovi,* ostvarena je u iznosu od 87.626,74 eur ili 11,53%.

Navedeni iznos odnosi se na troškove izrade analize postojećih kapaciteta OŠ u naselju Velika Gorica koja je bila potrebna radi pripreme proširenja kapaciteta izgradnjom nove škole i dogradnjom postojeće te prijavom na sufinanciranje najavljeno za drugu polovicu ove godine.

Održana je i početna konferencija projekta koji kreće u realizaciju: Izgradnja Centra za starije osobe u Velikoj Gorici.

Preostali iznos sredstava za pripremu i provedbu projekata realizirat će se u drugoj polovici godine za pripremu projektne dokumentacije za izgradnju nove OŠ Kurilovec i dogradnju OŠ E. Kumičić.

Aktivnost – *Startup VG Poduzetnički inkubator*, ostvaren je u iznosu od 86.533,84 eur ili 41,85%.

Navedeni iznos odnosi se na režijske troškove, troškove održavanja i troškove opremanja Startup VG Poduzetničkog inkubatora. Nakon što je uspješno dovršen projekt izgradnje ove godine se pristupilo opremanju objekta. Tako je nabavljena oprema za zajedničke prostore inkubatora, održano je nekoliko edukacija u konferencijskoj dvorani za koju su nabavljena 2 velika LED ekrana za prikaz sadržaja kako bi dvorana bila u skladu s tehničkim napretkom prezentacijske opreme. Ove godine je nastavljena provedba Predinkubacijskog programa kojim se educira mlade poduzetnike početnike te kroz edukaciju potičemo razvoj startupova, inovacija, osnivanje novih poduzeća te otvaranje novih radnih mjesta. Osim navedenih režijskih troškova, Startup VG Poduzetnički inkubator je također ugovorio redovno održavanje opreme, dizala, dimnjaka i strojarske opreme. Plaćene su režije za plin, struju, vodu, čišćenje i odvoz smeća te je nabavljen redovni potrošni materijal za čišćenje i sanitarne čvorove.

Kapitalni projekt – *Energetska obnova Upravne zgrade Šetalište F. Lučića*, ostvaren je u iznosu od 230.281,78 eur ili 39,74%.

Ukupan iznos realiziranih troškova se odnosi na radove energetske obnove zgrade. Projekt je privremeno bio usporen radi potresa i potrebe statičkog ojačanja zgrade. Konstruktivna obnova izvršena je u prošlog godini, dok je u prvoj polovici ove godine dovršena energetska obnova i uređenje zgrade.

Program **Potpora poljoprivredi i zaštita** životinja tematski je razdijeljen na šest aktivnosti: Subvencije poljoprivrednicima, Promicanje poljoprivrede, Uređenje poljoprivrednog zemljišta i poljskih puteva, Provođenje zdravstvenih i veterinarskih usluga, Utilizacija, Uređenje zemljišta za zbrinjavanje otpada i Prirodne nepogode, te Tekući projekt – Gradski vrtovi.

Unutar programa rashodi su ostvareni u iznosu od 115.943,03 eur ili 24,91 %.

U okviru aktivnosti - *Subvencije poljoprivrednicima*  u razdoblju od 01.01.2024. – 30.06.2024. godine prijedlog Odluke o potporama poljoprivredi za razdoblje od 2024. do 2026. godine upućen je Ministarstvu poljoprivrede na mišljenje o usklađenosti s Uredbom *de minimis*, a 27. lipnja 2024. godine dobiveno je pozitivno mišljenje.

Budući da će Odluka biti donesena u drugom dijelu godine, tada će biti raspisan natječaj o potporama poljoprivredi za tekuću godinu.

U okviru aktivnosti - *Promicanje poljoprivrede* sufinancirana je manifestacija „Natjecanje u vuči trupaca - štraparijada“ koja je održana u Strmcu Bukevskom. Štraparijada je natjecanje u šlajsu u tri kategorije – laka gdje su parovi do 1200 kilograma, srednja gdje su parovi do 1400 kilograma te teška gdje su parovi preko 1400 kilograma. Bilo je 60-ak konja uglavnom Hrvatski posavci i Hrvatski hladnokrvnjaci.

Pripremljen je Javni poziv za dodjelu financijskih potpora udrugama za provedbu programa i projekata iz područja poljoprivrede, lovstva i zaštite životinja u 2024. godini. Isplate potpora će biti u drugoj polovici godine.

Unutar aktivnosti rashodi su ostvareni u iznosu 5.537,92 eur ili 9,23 %.

U okviru aktivnosti - *Uređenje poljoprivrednog zemljišta i poljskih puteva* - planirana su sredstva za troškove uređenja poljoprivrednog zemljišta i poljskih putova, te za zemljišne izmjere i sređivanje vlasništva i posjedništva poljoprivrednog zemljišta u vlasništvu države. Poljski putovi se uređuju prema zahtjevima Mjesnih odbora.

Unutar navedene aktivnosti rashodi su ostvareni u iznosu 39.668,09 eur ili 29,56 %.

U okviru aktivnosti - *Provođenje zdravstvenih i veterinarskih usluga* obuhvaćeno je zbrinjavanje napuštenih i izgubljenih životinja sukladno Zakonu o veterinarstvu, Zakonu o zaštiti životinja i Odluci o držanju i postupanju sa psima i mačkama, načinu postupanja s neupisanim psima, te napuštenim i izgubljenim životinjama. Životinje se smještaju u Sklonište za životinje Velika Gorica koje se nalazi u Jagodnom. U sklonište je zaprimljeno i smješteno 153 psa.

Rashodi su ostvareni u iznosu od 66.771,01 eur ili 42,80 %.

U okviru aktivnosti - *Utilizacija* podrazumijeva skupljanje i odvoz životinjskih lešina s javnih površina kojeg su jedinice lokalne samouprave dužne osigurati temeljem Zakona o veterinarstvu. Navedenu uslugu provodi Veterinarska stanica Velika Gorica d.o.o..

Unutar navedene aktivnosti rashodi su ostvareni u iznosu 2.700,00 eur ili 27,00 %.

U okviru aktivnosti - *Uređenje zemljišta za zbrinjavanje otpada* nije bilo potrebe zbrinjavati životinjski otpad uslijed pojave svinjske kuge, bruceloze, ptičje gripe i dr., odnosno uništavati biljne ostatke uslijed pojave smrdljive snijeti i sl., a takvih slučajeva nije bilo pa su rashodi 0,00 eur odnosno 0,00 %.

Aktivnost - *Prirodne nepogode* obuhvaća subvencioniranje premije osiguranja biljne i stočarske proizvodnje te naknadu štete fizičkim i pravnim osobama.

Subvencioniranje premije osiguranja jeprogram osiguranja za poljoprivrednike kojim se odobrava potpora za sklopljenu policu osiguranja za tekuću godinu od rizika mraza, tuče, požara i udara groma, olujnih vjetrova, gubitka kvalitete plodova voća i povrća, bolesti i uginuća životinja u visini 25 % iznosa ukupne premije za tekuću godinu, ali ne više od 1.500,00 eur.

Sukladno planu rada natječaj će biti raspisan u drugom dijelu godine, te su stoga rashodi nisu ostvareni u prvom polugodištu.

Tekući projekt – Gradski vrtovi, podrazumijeva uređenje i opremanje obradivog zemljišta u vlasništvu Grada Velike Gorice radi davanja dijela obradivog zemljišta na korištenje građanima grada Velike Gorice u svrhu proizvodnje hrane (povrće i jagodasto voće), začinskog bilja i cvijeća za vlastite potrebe. Obzirom da se oslobodilo nekoliko parcela potpisan je Ugovor o davanju na korištenje vrtne parcele na obradivom zemljišta sa 5 novih korisnika, a također i sa onim korisnicima kojima je istekao ugovor potpisan je novi ugovor. Osim toga vršena je redovna kontrola i nadzor ostalih dodijeljenih vrtnih parcela.

Rashodi su ostvareni u iznosu od 1.266,01 eur odnosno 21,10 %.

Odsjek pored navedenog, u suradnji s poljoprivrednom inspekcijom radi i na suzbijanju ambrozije na poljoprivrednim površinama, te uređenju zapuštenog i zaraslog zemljišta.

**Razdjel 009 – UPRAVNI ODJEL ZA PROSTORNO PLANIRANJE, GRADITELJSTVO I ZAŠTITU OKOLIŠA**

Rashodi programa - **Javna uprava i administracija** ostvareni su u iznosu od 257.372,04 eur, odnosno 50,86 % od godišnjeg plana koji iznosi 506.065,00 eur.

Rashodi programa - **Prostorno uređenje i unapređenje stanovanja** ostvareni su u iznosu od 3.384,43 eur, odnosno 3,96 % od godišnjeg plana koji iznosi 85.500,00 eur.

Aktivnost - *Izrada prostornih planova* realizirana je 3,96 % od predviđenog iznosa za potrebe izrade Programa izgradnje Park & Ride sustava u Velikoj Gorici. Realizacija preostalog iznosa sredstava očekuje se u drugom dijelu godine.

Rashodi programa – **Zaštita okoliša** ostvareni su u iznosu od 642.547,96 eur, odnosno 33,07 % od godišnjeg plana koji iznosi 1.943.275,00 eur.

Aktivnost – *Upravljanje energijom* realizirana je 39,19 % od predviđenog iznosa za potrebe izrade Energetskih certifikata i izvješća o pregledu zgrada, temeljem Ugovora sklopljenog krajem 2023. godine.

Aktivnost – *Edukacija i podizanje ekološke svijesti* realizirana je u visini 64,79 % planiranog iznosa. U sklopu ove aktivnosti sufinancirana je provedba edukacijskih radionica o zaštiti okoliša i gospodarenju otpadom tijekom manifestacije ''VG fest 2024'' te su provedene aktivnosti u sklopu provedbe projekta prijavljenog na natječaj Fonda za zaštitu okoliša i energetske učinkovitosti, ''Javni poziv za sufinanciranje provođenja izobrazno-informativnih aktivnosti o gospodarenju otpadom (JP ZO 3/2023)''. Tako su izrađene informativne ploče o odvojenom sakupljanju otpada, održana je konferencija o gospodarenju otpadom u skladu sa zakonskom odredbom o održavanju minimalno jedne tribine godišnje, izrađeni su letci o prikupljanju građevinskog otpada koji sadrži azbest te je plaćena godišnja članarina za Ekoškole i FEE EcoCampus.

Aktivnost – *Gospodarenje otpadom –* realizirana je u visini 44,48 % predviđenog iznosa. U sklopu ove aktivnosti, nabavljene su kantice za sakupljanje biootpada u kućanstvima kao jedna od aktivnosti u sklopu provedbe projekta prijavljenog na natječaj Fonda za zaštitu okoliša i energetske učinkovitosti, '' Javni poziv za sufinanciranje mjera odvojenog sakupljanja komunalnog otpada (JP ZO 2/2023)''. Nadalje, podmireni su računi za plaćanje cijene javne usluge za sve korisnike javne usluge na obračunskim mjestima javne usluge u naseljima Mraclin, Buševec i Lazi Turopoljski te je završena izgradnja novog Reciklažnog dvorišta u Velikoj Gorici.

Aktivnost - *Čišćenje divljih deponija –* realizirana je u visini 2,79 % predviđenog iznosa. Budući da se iznova pokazuje potreba za dodatnim kamerama na divljim deponijima, izrađeno je proširenje sigurnosnog elaborata te je izvršen preventivni pregled sustava videonadzora te su očišćeni divlji deponiji na raznim lokacijama.

Kapitalni projekt - *Izgradnja odlagališta Mraclinska Dubrava* – u sklopu ove aktivnosti trenutno su provedene konzultacije te nije bilo utrošenih sredstava u prvom dijelu godine.

Kapitalni projekt - *Izgradnja postrojenja za korištenje obnovljvih izvora energije –*realiziran je u visini 4,71 % predviđenog iznosa za plaćanje drugih 50% naknade HEP-u za priključenje. U sklopu ovog projekta očekuje se realizacija u drugom dijelu godine.

Kapitalni projekt – *Velika Gorica Solarni Grad – ODBROJAVANJE -* realiziran je u visini 77,14 % predviđenog iznosa. U sklopu ove aktivnosti završen je EU projekt financiranog od strane Islanda, Lihtenštajna i Norveške putem Financijskog mehanizma Europskog gospodarskog prostora za razdoblje 2014. do 2021. godine u okviru programa „*Energija i klimatske promjene“.* Sredstva su utrošena za provođenje preostalih aktivnosti za provedbu projekta. Tako su sredstava isplaćena za postavljanje fotonaponskih elektrana na 20 javnih zgrada, koje su, uključujući i dvije elektrane od partnera: Veleučilište Velika Gorica i Turistička zajednica grada Velike Gorice, osigurane na sljedećih 5 godina, zatim, za snimanje fotografija o postavljanju sunčanih elektrana, konferencije te za izradu promotivnog filma o Projektu, izradu platforme za praćenje potrošnje izgrađenih elektrana:

[https://data.gorica.hr/data-overview page/vg\_odp\_GrowattElektrana\_gpkg?c=1788742%2C5732594&l=vg\_odp\_GrowattElektrana\_gpkg&so=&z=11.0](https://data.gorica.hr/data-overview%20page/vg_odp_GrowattElektrana_gpkg?c=1788742%2C5732594&l=vg_odp_GrowattElektrana_gpkg&so=&z=11.0) te ostale soft aktivnosti za provedbu projekta.

Tekući projekt – *EU H2020 Regreen* je uspješno završen, no u skladu s dogovorom s partnerima, nakon zadnje uplate, očekuje se organizacija radionice o obvezama pravnih osoba temeljem Direktiva Europske unije o ulaganju u zelenu infrastrukturu, a koja će biti organizirana u drugom dijelu godine.

Rashodi programa - **Zaštita, očuvanje i unapređenje zdravlja** ostvareni su u iznosu od 142.661,19 eur, odnosno 11,56 % od godišnjeg plana koji iznosi 1.234.200,00 eur.

Aktivnost – *Deratizacija i dezinsekcija* realizirana je u visini 28 % planiranog iznosa. Dezinsekcija i deratizacija javnih građevina i javnih površina na području Grada provodi se sukladno propisima o javnom zdravstvu.

Aktivnost – *Zaštita prirode i poboljšanje kvalitete zraka* - realizirana je u visini 21,91 % predviđenih sredstava, a sredstva su utrošena za održavanje mjerne stanice u Donjoj Lomnici te za provedbu aktivnosti u sklopu projekata sufinanciranih od Fonda za zaštitu okoliša i energetsku učinkovitost putem Javnog poziva za provedbu mjera prilagodbe klimatskim promjenama (JP ZO 10/2022) te Javnog poziva Fonda za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina (JP ZO 9/2023). Tako su u sklopu provedbe aktivnosti sufinanciranih putem navedenih Javnih poziva, isplaćena sredstva za nabavu sadnica na parkovima i igralištima te za sanju i nadzor prilikom sadnje navedenih sadnica. Dodatno, saniran je zeleni krov na Ledani te su održane Edukacije učenika osmih razreda o klimatskim promjenama.

Kapitalni projekt – *Pametna mobilnost* – sredstva su realizirana u visini ­­­­5,96 % plana. U okviru ovog projekta financiralo se upravljanje i vođenje sustava javnih gradskih bicikala. Realizacija preostalog iznosa sredstava očekuje se u drugom dijelu godine nakon provedbe projekta postavljanja punionice za električna vozila na parkiralištu kod objekta Turističke zajednice grada Velike Gorice, sufinanciranog od Fonda za zaštitu okoliša i energetsku učinkovitost, putem ''Javnog poziva za uspostavu infrastrukture za punjenje cestovnih vozila s pogonom na električnu energiju (punionice) na parkiralištima zgrada javnog sektora (EnU-1/23).

Kapitalni projekt – Urbani razvoj grada - uređenje javnih zelenih površina - sredstva su realizirana u visini 3,01 % plana za sadnju voćaka u dvorištu Dječjeg vrtića Žirek te za izradu geodezije radi izrade projektne dokumentacije za uređenje parkova u urbanim i periurbanim sredinama. Slijedom navedenog, realizacija preostalog iznosa sredstava očekuje se u drugom dijelu godine nakon izrade dokumenta potrebnih za uređenje javnih zelenih površina.

**Članak 5.**

Polugodišnji izvještaj o izvršenju proračuna objavit će se na internetskim stranicama Grada Velike Gorice, a Opći i Posebni dio izvršenja proračuna i u Službenom glasniku Grada Velike Gorice.

**Članak 6.**

Ovaj Polugodišnji izvještaj o izvršenju proračuna Grada Velike Gorice za 2024. godinu stupa na snagu prvi dan nakon objave u Službenom glasniku Grada Velike Gorice.

**PREDSJEDNIK GRADSKOG VIJEĆA**

Darko Bekić, univ.spec.pol.